
Cap.  l 

Introductio.  Organi  centralis  notio.  Organorum 
centralium  autonomia, 

§.  1.  Doctrina  de  cordis  motu  per  varia  evolutionis 
stadia')  modum,  quo  sententiae  de  motu  musculari  paulatim 
emerserint,  edocet;  ipsi  enim  cordis  musculi  erant  motus, 
quos  idoneos  existimabant,  ut  variae  theoriae  de  perficienda 
musculari  actione  ejusque  necessitudine,  cum  nervorum  effica- 
citate enuclearentur.  Haller  irritabilitatem  muscularem,  quam 
defendebat,  ex  cordis  motu  demonstrabit;  recentiores  physio- 
logi  missam  eam  fecerunt,  quippe  quam  minus  probare  quam 
diserte  refutare  possent.  Organi  cujusque  actionem  in  fun- 
ctione omnium  elementorum  illud  constituentium  cerni  arbi- 
trantur. Experientia,  quae  nullum  musculum  nervis  destitui 
docet,  ratiocinandi  jus  nobis  tribuit,  nervos  debitam  cum  mu- 
sculorum usu,  organa  motoria  exhibendi,  rationem  alere,  quae 
sententia  multis  aliis  observationibus  et  nostra  quidem  aetate 
argumento  experimentali,  quod  magis  quam  priora  justis  desi- 
deriis respondere  videtur  ^),  ad  magnum  probabilitatis  gradum 
evecta  est.  Quidquid  demum  est,  nostri  physiologi  certe  cmi- 
sentiunt,  cordis  pulsationes  non  amplius  pro  effectu  incita- 
mentorum motoriorum  in  cordis  fibras  musculares  directe  agen- 
tium habendas,  sed  inter  irritamentum  fibramque  contractilem 
nervos  quasi  interpretes  intercalandos  esse.  Qui  autem  sunt 
nervi?  unde  incitamenta  petunt?  Hac  de  re  minor  exstat  con- 
sensio, quo  fit,  ut  cor  ad  recentissimum  usque  aevum  suas 

1)  Budge,  Archiv  fur  physiolog.  Heilkande  v.  Roser  und  Wunderlich. 
Jahrgang^,M4.aPJ.  Physiologie  des  Nervcusystems.  Giessen  1854, 

pag.  62. 

agat  partes,  i.  e.  adjumentum  fere  princeps^  constituat,  ad  di- 
rimendam de  musculorum  et  nervorum  functionibus  quaestionem, 
quod  ad  aniversam  physiologiam  gravissimam.  In  contemplando 
enim  motu  cordis  cordiumque  lymphaticorum,  quae,  quum  illi 
vere  analoga  sint,  hic  intuebimur,  de  his  agitur  quaestionibus, 
ad  theoreticam  physiologiae  partem  plurimum  valentibus: 

1)  Num  rhythmica  systoles  et  diastoles  vicissitudo  in 
utroque  organo,  utrum  regularis  successio  contractionis  singu- 
larum cordis  partium  explicari  potest  synergia  fibrae  muscu- 
laris contractilis , nervi  contractionem  ejus  efficientis  stimulique 
continuo  praesentis,  quo  mediante  nervus  vicissira  incitabili- 
tatem  exuit  et  recipit?  (Schiff)  — an  ad  interpretandos  motus 
illos  regulares  apparatus  regulatorii,  organi  centralis,  actione 
opus  est? 

2)  Si  alterum  vero  consentaneum  est,  num  duce  Volk- 
manno  apparatus  regulatorius  cordium  lymphaticorum  in  me- 
dulla spinali , cordis  in  gangliis  sympathicis  ponendus ; utrum 
organa  haec  centralia  reflexoria  sunt,  ut  medulla  oblongata 
pro  motibus  respiratoriis,  an  autonomia  excellunt? 

Sequentibus  pagellis  functionem  nervorum  cordis  cordiura- 
que  lymphaticorum,  quatenus  ad  quaestiones  illas  spectat, 
examinabo,  res  in  facto  positas  tam  cognitas  quam  novas  ali- 
quot enarraturus.  Professorem  Dr,  Yolkmann  partim  animimi 
meum  ad  hoc  opus  advertisse,  partim  adminicula  mihi  suppe- 
ditasse et  in  exsequendis  disquisitionibus  continuo  me  adjuvisse 
fateor , quamobrem  praeceptori  meritissimo  summas , quas  habeo, 
gratias  palam  refero. 

Priusquam  res  in  facto  positas  adgrediar,  notiones  aliquot 
definire  me  oportet,  de  quibus  auctores  in  dirimendis  quaestio- 
nibus nostris  versati , partim  ambigua  partim  debitis  argumentis 
non  suffulta  retulerunt.  Expositionibus  hisce  theoreticis  propter- 
ea  opus  est,  ne,  quod  saepe  fit,  de  verbis  multifariam  ac- 
cipiendis, sed  de  certis  notionibus  controversiae  agantur. 

§.  2.  Primum  ,, organi  centralis^  notioni  interpretatione 
opus  est,  quae  notio  recentiore  demum  tempore  certi  et  ab- 
soluti aliquid  obtinuit.  Priores  nomen  illud  ad  enccphalum 

et  medullam  spinalem  ita  detulerunt,  ut  claram  strictisque 
terminis  circumscriptam  ideam  non  effingerent.  Noverant  par- 
tium illarum  dignitatem  generatim  quod  ad  vitam,  speciatim 
quod  ad  functiones  nervon  m systematis , prae  parte  ejus  peri- 
pherica, ideoque  cerebrum  et  medullam  spinalem,  ut  centrum, 
et  nervorum  truncos,  ut  pcripheriam,  collocarunt  in  oppositione, 
cujus  veram  significationem  in  clara  luce  haud  posuerunt. 
Idcirco  priori  tempore  vocem  ,, organa  centralia^  certae  signi- 
ficationi phj^siologicae  superstructam  non  fuisse , compertum 
habemus.  Yolkmann')  demum  hanc  significationem  ei  dedit. 
Functionalem  systematis  nervorum  peripherici  atque  centralis, 
quod  vocatur,  differentiam  acriori  mente  indagans,  hanc  intra 
sphaeram  motoriam  an  eo  esse  vidit,  ut  illi  facultates  insint, 
singulares  organismi  partes  elementares  ad  functionem  ipsis 
propriam  incitandi , huic  autem  facultates , e partialibus  actio- 
nibus componendi  producta,  quae  compositio  singulorum 
demum  systematum  organicorum  labores  fieri  patitur.  Veram 
esse  hanc  rem,  nunquam  dubitatum  est,  quippe  quae  simpli- 
cissimo experimento  confirmetur.  Eana  detruncato  capite,  ad- 
hibitis stimulis , motus  facit  saltuarios , extensores  igitur  atque 
flexores  extremitatum  certa  coordinatione  et  successione  sese 
contrahunt,  quamdiu  nervi  motorii  musculorum  extremitatum 
cum  medulla  spinali  nexum  alunt;  destructa  medulla,  stimulis 
adhibitis  nonnisi  musculorum  convulsiones  irregulares,  tumul- 
tuariae^ nunquam  in  motum  ordinatum  abeuntes,  succedunt. 
Eatiocinium,  quo  medullam  spinalem  regulandi  facultates  con- 
tinere statuunt,  necessarium  et  ab  omnibus  agnitum  est.  Non 
semper  autem  debitum  pondus  huic  rei  imposuerunt,  non 
semper  regulationis  necessitatem  agnoverunt,  summam  digni- 
tatem apparatuum  regulatoriorum , velut  focorum  virium  sin- 
gularum, unde  per  certas  directiones  deferantur,  saepe  medi- 
tati non  sunt.  At  dignitas  harum  institutionum  in  aprico  est. 
Nulla  machina,  quae  elementorum  fundamentalium  singulorum 
efficacitatem  promit,  ejusmodi  institutionibus  carere  potest. 
Molae  alicujus  rotae  singulae  vim  ab  amne  acceptam  ad  cy- 


1)  Vergi,  dessen  Artikel  „Nervenphysiologie“  in  R.  Wagner  ’ s Haadworterbuch. 

lindrum  deferunt;  lioc  tantum  modo  singulae^vires  in  macbinae 
usum  verti  possunt.  Ut  certi  perficiantur  effectus , certa  mo- 
tuum directione  opus  est,  ergo  apparatibus  directionem  in- 
struentibus. Necessitas  eorum  non  minus  a priori  deducitur, 
quam  existentia  empirice  demonstratur.  Experientia  nos  edocet, 
ejusmodi  apparatus , nervorum  vires  elementares  quasi  in  focum 
cogentes,  non  in  omnibus  organismi  partibus  deprehendi,  sed 
singularibus  potius  locis  adjungi  ibique  significari  horum  de- 
structione, quae  catenam,  qua  elementorum  motus  ad  regu- 
larem suecessionem  inter  se  conjungantur,  rumpit  motusque 
singulos  solitarios  et  subordinatos  fieri  patitur. 

Quodsi  igitur  regulatoriae  institutiones  in  nervorum  syste- 
mate exstant,  quibus  nervorum  singulorum  functiones  quarun- 
dam  provinciarum  apto  modo')  coordinantur , si  non  solum 
eximia  eorum  praestantia,  verum  etiam  absoluta  necessitas 
concedatur  oportet,  proximum  est,  ut  hosce  apparatus,  summa 
dignitate  conspicuos,  peculiari  nomine  designemus.  Volk- 
mann  ,, organa  centralia^^  vocat,  eam  fortasse  ob  caussm, 
quod  etiam  ,, nervorum  centra“  prius  dicta  functiones  regula- 
torias  administrant;  minime  tamen  illa  vox  innuit,  hasce  fun- 
ctiones solis  organis  centralibus,  quae  priscis  appellabantur, 
limitari.  Etenim  si  argumentari  licet,  alias  nervorum  syste- 
matis partes  quibusdam  in  provinciis  aptam  motuum  coordi- 
nationem sustentare,  quae  iis  destructis  desinat,  his  etiam 
partibus  nomen  ,, organa  centralia^  impertiendum  erit.* 

§.  3.  Sunt,  qui  organa  centralia  a Yolkmann  con- 
stituta impugnaverint;  quae  vero  ei  exprobrantur,  nullis  ful- 
ciuntur argumentis,  imo  plane  irrita  sunt.  Organa  centralia, 
ajunt,  longe  alios  esse  apparatus  ac  regulatorios;  actionem 
saltem  regulatoriam  ad  definienda  organa  centralia  haud  suf- 
ficere; aliarum  facultatum  seriem,  quae  definitione  excipi  debent, 
organis  centralibus  assignandam  esse.  Hic  deducendi  modus 
secundam  ea,  quae  supra  (§.  2)  adnotavimus,  nec  rationi 


1)  Fuerunt,  qui  voces  ,,planmassig“ , ,, zweckmassig“  etc.  significationis  teleo- 
gicae  causa  e scientia  plane  relegandas  censerent;  equidem  iis  utor,  quoniam  bre- 
viter denotant,  quod  iis  vitatis  prolixiore  sermone  cireumscribendum  esset,  haud 
•metuens,  ne  adhibitis  ejusmodi  verbis  mechanicus  hodiernae  scientiae  status  elevetur. 

nec  logices  praeceptis  respondet.  Volkmanno  enim  certam 
rem  in  facto  positam  certo  nomine  designandi  jus  competit. 
Nervorum  apparatus,  dictae  functioni  praefectos,  organa  cen- 
tralia appellans,  novum  terminum  technicum  in  scientian  in- 
troduxit, ad  designandam  notionem,  quam  certo  stabilivit  et 
realem  demonstravit.  Coordinatio  functionum  nervorum  quo- 
rundam  per  apparatus  quosdam  certo  constat,  neque  impu- 
gnata est^  cur  impediamus,  quominus  res  in  facto  posita  verbo 
notetur.  Denominatio  quarundam  systematis  nervosi  partium 
ceu  organorum  centralium  nihil  aliud  molitur,  quam  ut  functio 
regulatoria  significetur.  Qui  Volkmanni  definitionem  orga- 
norum centralium  impugnarunt,  longe  aliam  viam  secuti  sunt. 
Partes  quasdam  nondum  accuratius  cognitas  nervorum  syste- 
matis primitus  organorum  centralium  nomine  impertiverunt, 
deinde  horum  organorum  centralium  functiones  enucluare  stu- 
duerunt et  attributa  in  iis  detecta  pro  criteriis  omnium  omnino 
organorum  centralium  habuerunt.  Quibus  organis  centralibus 
quum  illud,  quod  Volkmann  constituit,  haud  responderet, 
vanum  existimabatur,  quonam  autem  jure,  non  liquet.  Volk- 
mann apparatuum  nerveorum  regulatoriorum  notionem  condi- 
derat et  vero  consentaneam  demonstraverat;  idem  deinde  sin- 
gulari voce  hanc  notionem  designavit.  Adversarii  a nomine 
ordientes,  quod  prius  omni  paene  dignitate  carebat,  certa 
organa  eo  significabant,  deinde  attributis  horum  organorum 
analysi  submissis,  notionem  nomini  adaptabant,  denique  diffe- 
rentiam inter  Volkmanni  et  suam  ipsorum  quod  ad  organa 
centralia  definitionem,  qua  illam  complere  et  corrigere  tenta- 
bant,  mirabantur.  Refutata  videntur  probra  in  Volkmanni 
definitionem  collata,  quum  perversus  impugnandi  modus  in 
luce  positus  sit.  Impugnationes  ut  sint  rationales,  facta  de- 
finitioni subdita  petant  et  argumententur  necesse  est,  apparatus 
regulatorios , quos  statuit  Volkmann,  re  vera  non  existere. 
Nunquam  in  genere,  sed  aliquoties  in  specie,  nimirum  quod 
ad  cor  et  corda  lymphatica  spectat,  de  quibus  infra  sermonem 
facturi  sumus,  hoc  argumentari  studuerunt. 

Volkmanni  adversarii  non  armis  tantum  negativis,  de- 
finitionem ejus  impugnando, . sed  positivis  etiam,  novas  defini- 

tiones  exhibendo,  usi  sunt.  Quodsi  Yolk manno  jus  com- 
petit, nomen  ,, organa  centralia^  quibusdam  nervorum  systematis 
partibus  impertiendi,  quarum  singularis  dignitas  prae  peri- 
pherica systematis  parte  denominatione  propria  significaretur 
necesse  erat,  aliis  quoque  jus  largimur,  terminum  technicum 
ad  alias  adhibendi  partes , quarum  similis  praestantia  per 
attributa  quaedam  aut  functiones  comprobari  potest,  dummodo 
earum  praestantia  non  minus  certis  argumentis,  quam  organo- 
rum centralium  Y o 1 k m a n n i , confirmetur.  Budgeet  Schiff 
definitionibus  suis  criterium  quarundam  systematis  nervorum 
partium  in  certis  ponunt  attributis , quibus  nomen  ,, organa 
centralia^^  iis  vindicari  posse  censent,  veruntamen  argumen- 
tatio rerum  in  facto  positarum,  quibus  innituntur,  non  omni- 
bus desideriis  respondet,  quare  definitiones  istae  vix  probabiles 
existimandae  sunt.  Ut  controversiae  de  organis  centralibus 
quam  plurimum  lucis  affundatur,  sequentibus  paragraphis  ad- 
versariorum Yolkmanni  definitiones  aliquanto  fusius  dis- 
ceptabimus. 

§.  4.  Budge^)  organi  centralis  criterium  in  facultate 
ponit,  nervorum  irritabilitatem  proferendi  et  sustentandi:  quodsi 
destructis  quibusdem  nervorum  systematis  partibus  functio 
certorum  nervorum  intereat,  partium  illarum  destructione  fontem 
irritabilitatis  in  nervos  respondentes  influentis  deleri,  partes 
igitur  deletas  organa  centralia  nervorum  functionibus  suis 
privatorum  fuisse,  ratiocinatur.  Ut  ab  eo  discedamus,  quod 
hic  ratiocinandi  modus  quod  ad  casus  singulares  ambigui  ali- 
quid habet,  theoria  etiam,  quae  nervorum  irritabilitatem  certis" 
organis  centralibus  sustentari  statuit,  non  mediocres  dubita-' 
tiones  recipit.  Theoria,  quae  nervos  per  organa  centralia 
armari  principio  in  ipsis  operante  arguit,  refutatur  experientia, 
qua,  partem  periphericam  nervi  dissecti,  irritando  eatenus 
exhaustam,  ut  per  momenta  destituatur  actione,  quieti  ali- 
quamdiu commissam  recipiendis  incitamentis  iterum  parem 
evadere,  edocemur.  Proinde  organa  centralia'^)  haudquaquam 


1)  Archiv  fur  physiolog.  Heilkunde  v Ro»eru.  Wunderlich.  Jahrg,  1814. 
S.  34). 

2)  Partes  hic  innuo,  quas  Budge  hoc  nomine  designat. 

absoluti  irritabilitatis  nervorum  fontes  sunt.  Nihilominus 
eonditionem , qua  diutius  illa  sustineatur,  eshibere  dieuntur, 
quoniam  nervus,  organo  suo  eentrali  privatus,  si  disjunetio 
diutius  perstitit,  amissam  irritabilitatem  reeuperare  non  valet. 
Imo  annorum  nuperfimorum  observationes^)  innuere  videntur, 
nervos  organis  eentralibus  non  modo  funetionis  suae,  verum 
etiam  strueturae  materialis  eonservationem  debere:  Wall  eri 
observatio,  quae  nervos  ab  organis  eentralibus  diutius  sejun- 
ctos propria  organisatione  privari  et  degenerationis  processum 
subire  arguit,  ita  explicatur,  ut  haec  pro  illorum  organis  nu- 
tritiis habeantur  2),  tanquam  regulatio  materiarum  vicissitudinis 
iis  sit  commissa.  Quae  si  ita  essent,  si  phaenomenorum 
observatorum  interpretatio  absolute  vera  esset  habenda,  novum 
sane  factum,  idque  gravissimum,  foret  indagatum;  systematis 
nervosi  partibus  servandae  structurae  truncorum  nerveorum 
praefectis  magna  dignitas  esset  adseribenda  et  hancce  digni- 
tatem singulari  denominatione  indicare  liceret,  partes  illae 
organa  centralia  possent  appellari,  etsi  diremtum  non  esset, 
utrum  cum  Yolkmanni  „ organis  centralibus congruant. 
Veruntamen  illi  rerum  in  facto  positarum  interpretationi  alia 
opponi  potest,  quae  haud  minus  rationalis  ne  dicam  potior, 
videtur.  Existentia  enim  materiae  organisatae  sub  forma, 
quae  peculiaris  ei  est,  quietem  excludit,  motui  adstricta  est 
perpetuaeque  vicissitudini  perturbationum  aequilibrii  atque 
compensationis,  quippe  quae  alternatim  semper  se  excipiant 
necesse  est,  ne  organica  elementa  structuram  propriam  amit- 
tant, aut  ex  vivorum  orbe  exterminentur.  Musculus  nervo 
suo  motorio  .orbatus  degenerat,  hic  enim  musculi  quietem  dis- 
turbavit ejusqne  actionem  incitavit.  Musculorum  autem  dege- 
neratio quoque  existit,  si  aequilibrii  perturbatio  per  nervum 
inducta  normali  compensatione  haud  excipitur,  i.  e.  si  con- 
tractio oriri  nequit;  hinc  partium  ancyloticarum  musculi  stru- 


1)  A.  Wall  er,  Nouvelle  methode  anatomique  pour  l’investigation  du  systeme 
nerveux. 

2)  Virchow:  Die  Nutrition  der  Nerven,  ait,  wird  nach  den  Versiichen  von 

Waller  von  den  Ccntralorganen  aus  regulirt,  Handb.  der  speciellen  Pathologie  u. 
Therapie.  Erlang.  1854.  Bd.  I.  S.  15, 

ctura  sua  plane  privantur  et  in  massam  adiposam  mutantur ^), 
perinde  ac  musculi,  quorum  dissecti  tendines  modo  tela  cica- 
tricosa latiore  ita  conglutinantur,  ut  musculus  mechanice  etiam 
abbrevietur  et  relaxetur^).  Quodsi  igitur  comprobari  potest, 
neiTorum  ab  organis  centralibus  disjunctorum  rationes  motorias, 
ad  normalem  conservationem  necessarias,  turbari,  disjunctione 
illa  facultatem  iis  adimi,  vel  normales  incitationes  recipiendi 
vel  legitima  ratione  compensandi,  degeneratio  eorum  explica- 
bitur, omissa  vi  peculiari  nervorum  nutritionem  regulante,  quae 
centralibus  organis  competat.  Illud  autem,  ut  mihi  videtur, 
re  vera  comprobari  potest,  nervis  enim  motoriis  statu  saltem 
corporis  normali  incitationes  per  sola  organa  centralia  subve- 
huntur, facta  igitur  disjunctione,  nervi  illi  committuntur  quieti, 
quam  nutritionis  perturbationes  sequuntur;  eaedem  vero  defi- 
ciunt, si  motus,  quos  organa  centralia  legitime  cum  nervis 
communicant,  alia  ratione  sarciuntur.  Hoc  quidem  experimenta 
a Reid**^)  instituta  argumentantur.  Complurium  ranarum  ner- 
vis artuum  posteriorum  in  canali  spinali  dissectis,  crurum  re- 
solutorum alterum  galvanismo  leviori  quotidie  submittebatur, 
alterum  quieti  tradebatur.  Cruris  illius  musculi  post  bimestre 
debitam  amplitudinem  et  soliditatem  ostendebant  firmiterque 
sese  contrahebant,  hujus  autem  musculi  dimidiam  voluminis 
partem  amiserant.  Contractilitas,  qua  gaudebant,  haud  dubie 
exprimento  diutius  continuato  interiisset.  Disquisitio  anatomica 
nervorum  cruris  galvanismo  submissi  instituta  non  est,  attamen 
integra  energia  contractionis  musculorum,  de  quibus  hic  agitur, 
nervos  eorum,  etsi  ab  organo  centrali  disjunctos,  statum  nor- 
malem servasse  testatur.  Hujus  exempli  supplejnentum  offe- 
runt casus,  in  quibus  nervi,  incitamenta  a peripheria  obtinen- 
tes, quanquam  integer  eorum  cum  organo  centrali  nexus  fuit, 
atrophici  inveniebantur,  dummodo  organa  peripherica  per  quae 
nervorum  fines  diffunduntur,  essent  destructa,  ut  incitamenta 
normalia  non  amplius  iis  subvehi  possent.  Observata  est 


1)  Rokitansky,  spec.  pathol.  Anatomie.  Bd.  I.  S.  34  7. 

2)  Wernher,  Handbuch  d.  Chirurgie.  Bd.  II.  S,  107. 

3)  Angefuhrt  in  Romberg’s  Nervenkrankheiten,  2.  Aufl.  Berl.  1851.  2.  Abtheil 
der  Lehre  von  den  Motilitatsnenrosen.  S,  29. 

atrophia  nervi  optici,  obsoleto  oculi  bulbo ^).  Quibus  rebus 
collectis,  incitatione  absolutam  conditionem  nutritionis  nervorum 
normalis  contineri  organaque  centralia  eo  tantum  ad  tuendam 
nervorum  structuram  materialem  et  irritabilitatem  conferre 
elucet,  quod  incitatione  eos  imbuant,  non  quod  singularem 
vim  regulatoriam  in  nutritiouem  eorum  exserant. 

At  nervi  etiam  sensitivi  ab  organo  centrali  disjuncti  atro- 
phiae submittuntur,  quanquam  eo  modo  a normalibus  incita- 
mentis non  praecluduntur.  Huc  illa  quadrant,  quae  supra 
de  musculorum  degeneratione  in  partibus  ancyloticis,  aut  ten- 
dinibus praeter  normam  elongatis,  tradidimus.  Haudquaquam 
sufficit,  ut  aequilibrii  alienationes  in  organo  aliquo  efficiantur, 
sed  eaedem,  ut  organon  compositionem  materialeni  integram 
retineat,  normali  compensatione  excipiantur  necesse  est. 
Motus,  quibus  nervus  sensitivus  per  externa  incitamenta  sub- 
mittitur, normali  ratione  centralem  directionem  sequuntur; 
post  disjunctionem  turbati  aequilibrii  compensatio  contingere 
non  amplius  potest,  quo  fit,  ut  nutritionis  perturbatio  existat. 

Secundum  ea , quae  modo  disputavimus , nervorum  disse- 
ctorum fines  centrales  quoque  degenerent  necesse  foret , nam 
sensitiva  eorum  filamenta  carent  incitatione,  motoria  incitationes 
a centro  impertitas  propagare,  aequilibrii  perturbationes  com- 
pensare nequeunt.  Wall  er  autem  extremitatum  centralium 
nutritionem  incolumem  deprehendit.  Eefragatur  ei  Koki- 
tansky,  qui  nervos  truncorum  post  amputationem  vidit  atro- 
phicos, refragatur  etiam  Nas se^),  qui  centrales  etiam  fines 
normali  structura  privari,  disquisitionibus  comperit. 

Nutritionis  alienationes  in  nervis  dissectis  pendere  ex 
intercepta  a centro  ad  peripheriam  conductione,  aut  vice 
versa,  argumentari  sumus  conati.  Normali  conservationi  ra- 
tionum motoriarum,  non  symbolae  singulari,  quam  organa 
centralia  ad  nutritionem  nervorum  conferunt,  structurae  nerve ae 
sustentatio  debetur.  Argumentis  debitis  ergo  destituuntur, 
qui  partes  quasdam  systematis  nervosi  pro  organisationis  trun- 


1)  Rokitansky,  a.  a.  O.  S.  873, 

2)  Ueber  die  Verandemngen  der  Nervenfasern  nach  ihrer  Diurchschneidung. 
Mulieras  Archiv.  Jahrg.  1839.  S,  415. 

eorum  nerveorum  conservatoribus  habent  et  qua  talibus  sin- 
gularem denominationem  iis  impertiunt.  — ■ Budge  irritabili- 
tatis nervorum  conservationem  essentiale  criterium  organorum 
centralium  existimat  eoque  modo  a Volk manno  dissentit; 
nihilominus  requisitum  hoc  criterium  in  §uam  ipsius  definitionem 
non  excipit.  Nomen  hoc  (organon  centrale)  tribuit  organo, 
,,von  dessen  Thatigkeit  die  Thatigkeit  einer  Reihe  anderer 
Organe  unmittelbar  beherrscht  wird“^).  Haec  definitio  nimis 
lata  atque  incerta  est,  quam  quae  longiore  disceptatione  digna 
videatur.  Sufficiat  ea  tetigisse,  quae  BudgCL  ad  vindicandam 
suam  contra  Volkmannum  definitionem  proposuit. 

§.  5.  Schiff  etiam  Yolk manni  definitionem  organi 
centralis  impugnavit.  Idem  voci  ,, organon  centrale‘‘,  prout 
sententiarum  quarundam  argumentatio  expostulat,  varias  no- 
tiones subjungere  videtur;  quemadmodum  enim  alicubi^)  Yolk- 
manni  definitionem  aeque  pulchram  ac  veram  profitetur,  ita 
alibi acerrime  in  eam  invehitur.  Secundo,  quem  citavimus, 
loco  duas  iterum  definitiones  proponit.  Ne  temere  ejus  sen- 
tentiis aliquid  exprobremus , verba  ejusdem  quam  maxime  suc- 
eincte  afferamus  necesse  est.  ,,Wir  betrachten,  inquit,  den 
JLumbartheil  des  Eiickenmarks  ais  Centrum  fur  die  Nerven  des 
Schenkels ; a)  weil  durch  Anregung  dierses  Theils  Bewegungen 
im  Schenkel  hervorgerufen  werden  konnen ; b)  weil  nm'  dieser 
Theil  es  ist,  durch  dessen  Yermittlung  Keize , die  nicht  direct 
die  bewegenden  Nerven  des  Schenkels  treffen,  auf  dessen 
Bewegung  einwirkcn  konnen;  c)  weil  in  ihm  die  Nerven  des 
Schenkels  enden  und  dieselben  nach  langerer  Trennung  von 
ihm  sich  allmahlig  so  verandern,  dass  sie  ihre  Erregbarkeit 
verlieren;  d)  weil  in  ihm  die  Bedingungen  liegen,  durch  welche 
gewisse  Gruppen  der  Schenkelmuskeln  zu  gemeinsamer  und 
gleichzeitiger  Thatigkeit  verbunden  werden.^^ 

Ut,  medullae  oblongatae  nomen  organi  centralis  quod  ad 
cordis  motus  tribuendum  esse,  Schiff  comprobet,  aliquanto 
post  criterium  litt.  d notatum  (quod  nihil  nisi  Yolkmanni 


1)  Archiv  fur  physiolog.  Heilk.  1844.  S.  341. 

2)  Archiv  fiir  physiol.  Heilk.  von  Vierordt.  Bd  IX.  S.  255. 
3;  Jenaische  Annalen  1851.  S.  550. 

definitionem  aeque  pulchram  ac  veram  continet) , utpote  super- 
vacaneum, ex  organi  centralis  notione  submovet.  Tres  igitur 
sunt,  quas  Schiff  edidit,  definitiones;  1)  yolkmanniana,  quae 
probatur;  2)  eadem,  additis  criteriis  litt.  a,  b,  c notatis; 
3)  definitio,  quae  criteria  litt.  a,  b,  c notata  sola  continet. 
Quae  Schiffii  sententiae  si  conferuntur,  facile  arguunt,  solidi- 
tatem atque  perspicuitatem  notionis,  quam  auctor  organi  cen- 
tralis voci  subdit,  desiderari.  (Inprimis  nobis  apparet,  quam 
parum  dignitas  apparatuum  regulatoriorum  pro  systematis  ner- 
vorum functionibus  cognita  sit.)  Scientiae  commoda  veniam 
non  praebent,  notionem  tanquam  firmam  constituendi,  quae 
certis  terminis  circumscripta  et  stabilita  non  est.  Schiffii  de- 
finitionem non  aequa  ac  Yolkmannianam  dignitate  impertire 
possumus,  quoniam  nihil  solidi  constantisque  exhibet.  Imper- 
spicua latius  explicare  et  refutare,  operae  pretium  non  est. 

§.  6.  ,,Organon  centrale^^  Volkmanno  dictum  notionem 
realem  itaque  necessariam  constituere  vidimus.  Unum  vero 
superest,  quod  interpretemur.  Yolkmann  rebus  in  facto 
positis  exacte  observatis  coactus  quibusdam  organis  centra- 
libus epitheton  addidit:  ,,autonomiam“,  quod  variis  erroribus 
ansam  praebuit.  Fuerunt  adeo,  qui  Yolkmannum  tali  epitheto 
,,spontaneitatem“  reduxisse  arguerent,  quam  priores  ejus  dis-^ 
quisitiones  exterminaverint^). 

Si  unaquaque  nervi  incitatio  molecularum  motum  (cujus 
sit  generis, -non  interest)  innuit,  quisque  autem  motus  in  mu- 
tatione (loci  et  situs)  cernitur,  logices  praecepta  concludi  jubent, 
cuique  incitationi  causam  mutantem  (quod  ad  aequilibrii  con- 
ditionem , perseverantiam  in  loco  et  situ)  praecedere.  Eo 
usque  cum  Schiffio,  qui  huic  rei,  tanquam  ex  parte  aliqua  haud 
cognitae,  multum  momenti  adscripsit,  plane  consentire  oportet. 
Anceps  autem  est,  sententiam  profiteri,  causam  illam  mutantem 
foris  necessario  accedere  debere.  Cogitare  potius  licet,  intra 
apparatum  aliquem  esse  conditiones,  quae  sine  causarum  ex- 
ternarum efficacitate  aequilibrii  perturbationum  seriem  proferant. 
Haud  ignoramus  apparatus  physicos  , quorum  constructio  seriem 
quandam  motuum  per  sola  elementa  semel  oblata,  novis  non 


1)  Schiff,  Archiv  fur  physiolog.  Heilk.  IX.  235, 

additis , constituit.  In  Perpetuo  Mobili  electrico , quod  vocatur, 
duarum  columnarum  siccarum  (Zambonianarum)  efficacitas  in 
globulum  subereum  sufficit,  ut  hic  motus  constanter  sese  exci- 
pientes exhibeat.  Hic  mutationum  series  per  conditiones  primi- 
tus oblatas  inducitur,  apparatus  omnes  harum  mutationum 
causas  continet.  Quodsi  igitur  ejusmodi  apparatus  arte  con- 
fici possunt,  vix  unquam  dubitare  licebit,  quin  organica  na- 
tura, quae  multo  majores  conditionum  complicationes  admittit, 
similes  construere  queat.  Quum  vero  ejusmodi  apparatus  ad 
inducendas  aequilibrii  perturbationes  causis  externis  haud  in- 
digeat, sua  sponte  eas  profert.  Hac  solum  mente  accipiendum 
est,  si  organa  quaedam  centralia  nervos  suos  motorios  autono- 
mice excitare  posse  dicuntur;  innuitur  tantum , aequilibrii  per- 
turbationes in  organis  centralibus  , quae  nervorum  incitationem 
causantur , conditionibus  in  structura  horum  organorum  interiore 
positis  inniti , causarum  moventium  externarum  synergia  ad 
eas  perficiendas  non  opus  esse.  ,,Mythici“  aliquid  (Schiff) 
ergo,  arbitrii  species  organis  centralibus  per  attributum  „auto- 
nomia“  non  assignatur. 

Autonomia,  id  quod  repeto,  singulis  tantum  et  certis  or- 
ganis centralibus  adscribitur,  quae  praeter  regulatoriam  fun- 
ctionem quoque  eam  administrant,  ut  in  se  causas  aequilibrii 
perturbationum,  quas  inferunt,  gignant.  Notio  generalis  or- 
gani centralis  attributo  ,, autonomia  singulis  tantum  in  casibus 

adjiciendo,  haud  alienatur.  ♦ 

Stabilitis  notionibus*  de  quibus  infra  maxime  agitur,  ad 
exponendas  res  in  facto  positas  me  accingo.  Primum  corda 
lymphatica  organo  centrali  autonomico  uti,  cujus  existentia 
nuper  addubitata  est,  argumentabor,  deinde  cordis  nervos 
intuebor  et  rationes  afferam,  quae  in  hoc  unum  modo*  ner- 
vorum systema  (sympathicum)  proprie  motoriam,  i.  e.  con- 
tractiones efficientem  naturam  prae  se  ferre,  cerebro* spinale 
autem  (n.  vagum)  longe  aliis  functionibus  providere  arguant; 
tum,  quod  summi  momenti  est,  res  in  facto  positas  nos  cogere, 
ut  hujus  etiam  motionibus  organa  centralia  autonomica  assi- 
gnemus , explanare  conabor. 

Cap.  II. 


De  cordium  lymphaticorum  apparatu  nerveo. 


§.  1.  Primae  disquisitiones  accuratiores  de  cordium  lym- 
phaticorum motu  Volkmanno*)  debentur.  Multis  experi- 
mentis, quae  satis  nota  esse  opinor,  sibi  persuasit,  in  medulla 
ranarum  spinali,  prope  vertebram  tertiam  et  octavam,  duo 
exstare  loca,  quae  pro  organis  centralibus  autonomicis  pulsa- 
tionis cordium  lymphaticorum  habenda  sint  et  incitationes  (in 
ipsis  primitus  ortas)  per  fibras  animales  intra  aream  nervorum 
spinalium  (secundum  Eckhard  nervi  secundi  et  decimi)  de- 
currentes ad  corda  lymphatica  deferant.  Iis,  quae  primo  in 
capite  exposuimus , designatio  illorum  medullae  spinalis  locorum 
tanquam  organorum  centralium  autonomicorum  pro 
sacculorum  lymphaticorum  motibus  vindicabitur,  dummodo 
haec  possint  probari:  1)  cordium  lymphaticorum  motum  rhyth- 
micum singularem,  illis  medullae  spinalis  partibus  esse  ad- 
strictam;  2)  incitamenta  motoria,  quae  cordibus  lymphaticis 
per  nervos  suos  subvehuntur,  non  foris  ad  hos  esse  delata, 
sed  primitus  in  centralibus  organis  exorta.  Utrumque 
Volkmanni  observationibus  comprobatum  esse  videtur,  quae 
quidem  recentiore  aevo  impugnatote  sunt.  Ad  contemplan- 
dam observationum  et  sententiarum  differentiam  jam  proprius 
accedam. 

Duo  Volkmanni  sententiae  exprobrata  sunt: 

1)  Cordibus  lymphaticis  a medulla  spinali  diductis,  dis- 
cisis  nimirum  eorum  nervis,  regulares  illorum  pulsationes 
exstitisse  dicuntur.  Hoc  Eckhard^)  priore  tempore  (nupe- 
riore enim  3)  dissectis  nervis  spinalibus  huc  spectantibus  rhyth- 
mum regularem  motionis  cordium  lymphaticorum  inhiberi,  con- 
cessit) atque  Schiff^)  objecerunt.  Quod  si  vero  esset 


1)  jjNachweisung  der  Nervencentra , von  welchen  die  Bewegang  der  Lymph- 
und  Blutgcfassherzen  ausgeht.“  In  Mulier’ s Archiv.  Jahrg.  1844.  S.  419. 

2)  Henle’s  u Pfeuffer’s  Zeitschr.  fur  ration,  Med.  Bd.  VIII,  S,  211. 

3)  Gmndziige  der  Physiologie  des  Nervensystems.  Giessen  1854. 

4)  Henle’s  u.  Pfeuffer’s  Zeitscl.rift  Bd.  VIII.  S.  259  fF.  ,,Vorlaufige  Be- 
merkungen  iiber  den  Einfluss  der  Nerven  auf  die  Bewegungen  der  Lymphherzen.*^ 

consentaneum,  sane  argumento  foret,  organa  illa  centralia 
Volk manni  non  sistere  conditionem  ad  cordium  lymphati- 
corum motiones  aptas  et  rhythmicas  absolute  necessariam, 
itaque  loca  illa  medullae  spinalis  non  dignitatem  organorum 
centralium  pro  cordium  lymphaticorum  pulsationibus  prae  se 
ferre. 

2)  Si  in  medulla  spinali  organa  centralia  pro  cordium 
lymphaticorum  motibus  sita  sunt,  nervi  a medulla  spinali  ad 
corda  lymphatica  pergentes  horum  organorum  nervos  motorios, 
i.  e.  eos  esse  oportet,  qui  incitati  fibras  cordium  rousculares 
ad  contractiones  adigunt.  Eckhard  hoc  negavit,  imo  vero 
contendit,  fibras  illas  spinales  quod  ad  corda  lymphatica  eas 
agere  partes,  quas  n.  vagus  agat  quod  ad  cor.  Utrumque 
probrum  in  Volk  mannum  collatum  me  refutaturum  esse 
confido. 


§.  2.  ad  1.  1)  Si  nervus  spinalis  secundus  aut  ille  ejus 

ramus , qui  ad  anterius  cor  lymphaticum  et  plures  musculos 
finitimos  pergit,  dissecatur,  ut  plurimum  regularitas  pulsationum 
cordis  intercipitur.  Haud  paucis  tamen  in  casibus  (in  quarta 
minimum  parte  ranarum,  quarum  magnum  numerum  examinavi) 
cor  lymphaticum  pulsare  pergit,  rhythmo  pristino  probe  ob- 
temperans. Quae  res  in  facto  posita  omnino  nos  invitat,,  ut 
Volk  manni  adversariis  assentiamur.  Sin  deinde  incisurarper 
parietem  ranae  dorsalem  inter  cor  lymphaticum  et  columnam 
vertebralem,  huic  parallela , forfice  ducitur,  qua  unumquodque 
commercium  inter  cor  et  medullam  spinalem  tollitur,  omni- 
bus in  casibus,  ne  uno  quidem  excepto,  cor  lympha- 
ticum subsistit.  Dubitare  haud  licet,  quin  ejusmodi  in  exemplis 
fibrae  spinales  cordi  providentes  per  aliam  aream,  quam  nervi 
spinalis  secundi,  decurrere,  ita  ut  hujus  discisio  innervationem 
cordis  mutare  nequeat.  Haud  improbabile  mihi  videtur,  Volk- 
manni  adversarios  probrorum  causam  partim  ex  iis  petiisse 
casibus,  in  quibus,  insolito  fibrarum  decursu,  cordis  lymphatici 
nervos,  qui  integri  manserant,  discisos  esse  putaverant. 

2)  Si  nervi  cordis  lymphatici  discisio  contigit,  extemplo 
cor  subsistit,  ut  breviore  aut  longiore  intervallo  interjecto  novos 
motus  perficiat.  Id  quidem  omnes  observarunt  scrutatores, 

at  de  forma  motuum  reversorum  varia  ratione  dijudicarunt. 
Eckhard,  ut  supra  adnotavimus,  regulares  esse  pulsationes 
prius  existimavit,  serius  autem  cursum  illorum  omnis  rhythmi 
expertem  concessit.  Schiff  in  majori  serie  motuum  irregula- 
rium singulos  pulsus  veros  et  perfectos  se  vidisse  asserit.  Equi- 
dem nunquam  apertas  contractiones  systolicas  totius  sacculi  lym- 
phatici observavi,  etsi  ranas  numerosissimas  vitrea  lente  exami- 
navi. Animadvertuntur  tantum  tremores  irregulares  singulorum 
fasciculorum  mus-cularium , contractiones  majorum  minorumve 
cordis  partium,  quae  in  variis  ejus  locis  sine  ordine  se  ex- 
cipiunt, cordis  motus  in  universum  speciem  obtinet  undosam. 
Rebus  faventibus,  major  fibrarum  cordis  muscularium  pars 
eodem  tempore  se  contrahere  eoque  modo  totalis  pulsationis 
speqies  existere  potest,  cujus  tamen  partes  cordis  nonnullae 
semper  sunt  expertes;  talis  motus,  ut  Schiff  (a.  a.  0.  S. 
262)  bene  adnotat,  ,,wie  zufallig,  ais  eine  der  moglichen 
Bewegungsformen  der  gereizten  Muskelwande“  apparet.  Quodsi 
igitur  nervorum  discisionem  irreparabilis  interitus  coordina- 
tionis regularis  motuum  fasciculorum  muscularium  singulorum 
sequitur,  ratiocinari  consentaneum  est,  coordinationis  condi- 
tionem in  conservatione  continuitatis  nervi , in  cohaesione  cordis 
lymphatici  cum  medulla  spinali  cerni  et  in  hac  ipsa  organon 
centrale  motuum  cordis  lymphatici  positum  esse. 

3)  Motus,  qui  discisis' nervis  cordis  lymphatici,  aut,  quod 
eundem  effectum  in  cor  lymph.  exserit,  destructa  medulla 
spinali  in  corde  animadvertuntur,  non  nisi  incitamentis  externis 
proferuntur,  id  quod  haec  experimenta  docent: 

Exper.  I.  Ranae  numerosae,  detruncato  capite  planeque 
destructa  medulla  spinali,  per  varium  tempus  (hor.  ^ — 6'^) 
citra  sectionem  seponebantur.  Recluso  ventris  cavo  enuclea- 
toque  corde  lymphatico  anteriore,  ne  summa  quidem  atten- 
tione adhibita  ullus  observabatur  motus.  Corde  demum  pe^ 
horae  minut.  5 — 10  nudato,  motus  ejus  supra  descripti  pri- 
mum in  punctis  quibusdam  solitariis  incipiebant  posteaquc 
latius  difi’undebantur.  Cujus  rei  interpretatio  simplex  esse 
videtur:  omnes  musculi  animalium  recens  occisorum  aere  at- 
mosphaerico  tacti  motus  tremulos  singulorum  fasciculorum  ex- 

2 * 

■periuntur,  quod  phaenomenon  DuBois*)  a successiva  ner- 
vorum muscularium  exsiccatione  derivat.  Considerata  parietis 
cordis  lymphatici  teneritate,  a priori  licet  sperare,  fore  ut 
aeris  incitamentum  in  ejus  nervos  intense  agat  et  contractiones 
fortiores  evocet,  quam  in  musculis  crassioribus,  quorum  nervi 
minus  aere  attinguntur.  Observatio  supra  apposita  hoc  con- 
firmat. Quodsi  autem  irregulares  contractiones  cordis 
lymphatici , postquam  medullae  spinalis  imperio  subductum  est, 
non  nisi  admotis  stimulis  externis  apparent,  yix  et  ne  vix  qui- 
dem argumentari  possunt,  pulsationes  regulares,  quas 
cor  lymphaticum  statu  normali  exhibet,  a medulla  spinali 
i:»endere. 

§.  3.  ad  2.  Ab  Eckhardo  dissentientes  contendere  nos 
oportet,  nervum  vagum  cordis  nervosque  spinales  cordium  lym- 
phaticorum dignitatem  functionalem  longe  diversam  habere. 
Argumenta,  quibus  ducimur,  haec  sunt; 

1)  Eckhard  sententiam  suam,  nervos  spinales  cordis 
lymphatici  quod  ad  hoc  nervi  vagi  partes  agere,  superstruxit 
observationi,  quae  nervo  per  rivum  electricum  intermittentem 
irritato  cor  lymphaticum  protinus  pulsatione  privari  et  sub- 
sistere doceat,  quemadmodum  secundum  Web  er  i disquisitiones 
cor  irritato  nervo  vago  pulsare  desinat.  Utraque  tamen  res 
in  facto  posita  comparari  nequit;  cor  enim  lymphaticum,  uti 
jam  Schiff^)  recte  observavit,  in  systole,  cor  autem  in  diastole 
subsistit.  Haud  facile  est,  propter  exiguum  cordium  lympha- 
ticorum ambitum,  lineas  eorum  extremas  (ihre  Contouren)  ad- 
modum leves  determinare  et,  si  motu  carent,  utrum  in  con- 
tractione an  expansione  versentur,  dirimere.  Res  fortuitae 
nonnunquam  observantibus  favent.  Aliquoties  in  cor  lympha- 
ticum nudatum  sanguinis  aliquid  intrat,  quo  lineae  ejus  ex- 
tremae accuratius  circumscribuntur ; aliquo  in  casu  inter  con- 
tractionem e vase  lymphatico  proxime  a corde  lymphatico  di- 
vulso lymphae  unda  proruit,  quae  inter  expansionem  resor- 
bebatur, Ejusmodi  res  faventes  certissime  dirimere  nos  pa- 


1)  Untersiichungen  uber  thierische  Electricitat.  Bd.  I.  S.  256. 

2)  A.  a,  O.  S.  266. 

tiuntur,  corda  lymphatica,  nervo  eorum  continenter  irritato, 
in  permanente  contractione,  in  spasmo  tonico  detineri,  id 
quod  diserte  contestatur,  nervos  illos  spinales  re  vera  cordis 
lymphatici  esse  motores. 

2)  Nervi  vagi  discisio  rhythmum  ictuum  cordis  non  evertit, 
sed  modo  horum  frequentiam  mutat,  nervorum  cordis  lympha- 
tici autem  dissectio  regularem  motuum  cordis  lymphatici  modum 
extemplo  delet,  contractiones  universae  in  irregulares  fascicu- 
lorum muscularium  singulorum  contractiones  dilabuntur. 

3)  Mechanica  aut  galvanica  nervi  vagi  irritatio  nunquam 
cordis  contractionem  evocat;  quaeque  nervorum  cordis  lym- 
phatici irritatio  mechanica  aut  galvanica  systolen  cordis  lym- 
phatici inducit,  id  quod  aptissime  hac  ratione  cognoscitur; 

a)  Eamus  nervi  spinalis  secundi,  ad  cor  lymphaticum 
pergens,  proxime  ab  origine  sua  discindatur,  tum  vulsella 
prehendatur  et  forfice  acuta  particulae  ejus  resecentur;  quam- 
que sectionem  evidens  systole  excipit.  Aut 

b)  Exper.  II.  Subter  nervum  spinalem  secundum  duo 
fila  metallica  adigantur,  in  parte  inferiori  isolata,  quae  cur- 
sum parallelum  sequentia  lin.  1 — inter  se  distent.  Al- 
terum eorum  cum  polo  alterutro  columnae  galvanicae  conjun- 
gatur, alterum  autem  filamento  ferreo  promte  mobili  affigatur, 
quod  in  patinam  hydrargyro  impletam  demitti  potest  et  cum 
altero  columnae  polo  commercium  habet.  Quo  facto  columna 
galvanica  claudatur  et  aperiatur,  extremitate  libera  filamenti 
ferrei  in  hydrarg^u^um  per  vices  immissa  et  exemta:  quoties- 
cunque  columna  clauditur  et  recluditur , systole  cordis  lympha- 
tici observabitur.  Tali  modo  tot  cordis  pulsationes  ex  arbi- 
trio effici  possunt,  quot  statu  normali  sponte  oriuntur. 

4)  Exper.  III.  Ad  indagandam  nervorum  singulorum 
functionem,  hactenus  id  tantum  egerunt,  ut  mechanica  aut 
galvanica  vi  eos  irritarent;  effectus  irritationis  observatus  acti^ 
oni  nervorum  explorandorum  lucem  affudit.  Nova,  quae  ner- 
vorum physice  in  lucem  protulit,  nominatim  convulsio  secun- 
daria a Du  Bois  indagata,  eventibus  praecipue  iis,  qui  gal- 
vanica irritatione  obtinentur,  diffidere  nos  jubent.  Omnibus 
in  casibus  eo  enitendum  est,  ut  eventuum,  quos  certa  quadam 


explorandi  methodo  impetravimus,  rationes  aliis  disquirendi 
modis  contrascribantur.  Hoc  quod  ad  examinandam  nervorum 
motoriorum  functionem  nobis  contigit,  ex  quo  Eckhard  com- 
monstravit, nervos  motorios  efficiendis  musculorum  palpita- 
tionibus (contractionibus)  impares  reddi,  si  rivo  galvanico  con- 
stante in  statum  electro-tonicum  transferantur.  Eckhard 
singulos  tantum  nervos  examinavit,  qui  cum  musculis  respon- 
dentibus cultro  praej>arati  omnique  cum  organismo  nexu  pri- 
vati erant.  Equidem  nervos  normali  conditione  utentes  rivo- 
rum constantium  efficacitate  resolvi,  ut  paralyseos  effectum 
observandi  indeque  de  nervorum  resolutorum  agendi  ambitu 
concludendi  occasionem  nanciscerer.  Quod  ad  casum,  de  quo 
agitur,  haec  apparuerunt: 

Si  rivi  constantis  efficacitatem  deducimus  ad  ramum  nerveum, 
qui  inde  a nervo  spinali  secundo  ad  cor  lymphaticum  an- 
terius pergit,  hoc,  dum  rivus  agit,  in  diastole  subsistit  et 
intercepto  demum  rivo  pulsationes  suas  repetit. 

Apparatus , quo  ad  rivum  nervo  admovendum  utebar , ille 
erat,  quem  sub  3b.  descripsi.  Filamento  ferreo  in  patinam 
hydrargyro  impletam  per  vices  demisso  et  exemto,  rivus  ita 
intercipi  et  restitui  poterat,  ut  nervum  super  filis  polaribus 
dimoveri  necesse  non  esset.  Ad  efficiendum  rivum  columna 
zinco-cuprea  constans  adhibebatur.  Experimentum  difficulta- 
tibus non  destituitur,  si  certum  et  omni  dubitatione  expeditum 
esse  velis.  Conditionibus,  ut  bene  cedat,  his  opus  est^): 

a)  Submittendae  experimentis  sunt  ranae  haud  nimis 
exiguam  irritabilitatem  habentes,  alioquin  enim  pulsationes 
ineunte  rivo  protinus  inhibitae  non  revertuntur.  Ranas  hiber- 
nas, victu  diu  destitutas,  ut  plurimum  frustra  experimentis 
subjeci. 

b)  Rivi  galvanici  intensitas  infra  gradum  certum  de- 
mitti non  debet,  ut  pulsationes  inhibeantur.  Elementum 

1)  Vix  opus  est,  ut  adnotemus,  experimentum  in  casibus  supra  memoratis 
haud  raris  male  cedere,  si  fibrae  a medulla  spinali  ad  corda  lymphatica  pergentes 
aliam  aream,  quam  nend  spinalis  secundi,  emetiantur.  Si,  oblatis  reliquis  condi- 
tionibus , ineunte  rivo  constante  cor  lymphaticum  pulsare  pergit , persuasum  habere 
possumus,  nervi  decursum  esse  anomalum.  In  omnibus  his  casibus  discisio  etiam 
n.  spinalis  secundi  pulsationes  non  tollit,  sed  sectio  demum,  quae  parallela  co- 
lumnae spinali  per  parietem  dorsalem  ducitur. 

zinco-cupreum  unum  ad  nervum  resolvendum  nunquam  suffi 
ciebat.  Altera  autem  parte  rivi  intensitatem  haud  nimiam 
esse  oportet,  ne  chemica  decompositio  in  trunculo  nervi  te- 
nuissimo ibi  oriatur,  ubi  inter  fila  polaria  residet,  quippe  quo 
fiat,  ut  haec  pars  functione  sua  in  sempiternum  privetur. 
Effectus  tunc  idem  est,  qui  nervi  discisionem  excipit:  pul- 
sationes regulares  in  perpetuum  evertuntur  et  serius  demum 
diuturniore  aeris  efficacitate  motus  irregulares  inducuntur.  Ut 
plurimum  elementis'  zinco-cupreis  3 — 4 adhibitis  prosperum 
eventum  obtinui.  a 

c)  Efficacitatis  rivi  diuturnitas  maximi  est  momenti.  Rivo 
satis  intenso,  pulsationes  extemplo  desinunt,  quamprimum 
agere  incipit.  Si  nimis  diu  efficacitas  ejus  protrahitur,  reclusa 
catena  pulsafiones  nunquam  revertuntur;  summum  pulsationes 
spuriae  serius  accedunt,  quae  adeo  clausa  adhuc  catena  in- 
trare possunt,  haud  dubie  quod  pars  inter  fila  polaria  posita 
paulatim  destruitur  eaque  destructa  nervorum  electrotonicus 
status  finitur,  itaque  nervi  fines  peripherici  incitabilitatem  re- 
cuperant. Aliis  in  casibus,  rivi  efficacitate  minus  diu  conti- 
nuata, cordis  quies  aliquamdiu  quidem  post  catenam  reclusam 
persistit,  serius  tamen  pulsationes  plane  regulares  cum  rhyth- 
mo normali  redeunt.  Si  denique  rivi  constantis  efficacitas 
certum  temporis  spatium  non  excedit,  pulsationes  reclusa  ca- 
tena protinus  revertuntur.  Argumenti  causa  casuum  nume- 
rosorum, quos  observavi,  aliquot  exponam. 

Cor  quoddam  lymphaticum  intra  30  horae  scripula  24, 
23,  20  pulsationes  obtulit.  Clausa  per  10  hor.  scripula  catena, 
perfecta  quies  exstitit;  reclusa  catena,  pulsationes  (14  intra 
hor.  scripula  20)  protinus  redierunt;  catena  iterum  per  hor. 
scripula  15  clausa,  cor  in  diastole  substitit,  id  quod  reclusa 
catena  diu  non  mutabatur;  elapsis  horae  minutis  20,  pulsa- 
tiones omnino  regulares  animadvertebantur  (intra  tricena  horae 
scripula  17,  15,  15).  Clausa  catena,  per  25  hor.  scripula 
cor  plane  conquievit,  quies  intercepto  rivo  diu  perstitit  serius- 
que  demum  pulsationibus  levioribus,  minus  frequentibus,  at 
perfectis  (intra  tricena  hor.  scripula  11,  10,  7,  8)  cessit. 

Alterum  cor  lymphaticum  intra  triginta  horae  scripula 

17  pulsationes  exhibuit,  clausa  per  lior,  scripula  10  catena, 
substitit  reclusaque  catena  intra  20  hor.  scripula  undecies 
pulsavit;  catena  iterum  per  hor.  scripula  30  clausa,  conquie- 
vit; quies  diu  post  reclusam  catenam  perduravit,  pulsationes 
regulares  in  perpetuum  defecerunt  et  serius  tantum  palpita- 
tiones irregulares  accesserunt. 

Tertium  cor  lymphaticum 

lutra  5 hor.  scripula  exhibuit  pulsat.  4 ; catena  per  5 hor.  scrip.  clausa , pulsat.  0 


Tam  intra  5 — 

Experimento  per  horae  minut.  2 intercepto 

~ 0 

Quibus  experimentis  certo  probatur,  fibras  spinales,  a 
corde  lymphatico  ad  medullam  spinalem  pergentes,  revera 
nervos  hujus  cordis  esse  motorios.  Nervi  vagi  resolutionem 
quod  ad  cor  longe  alios  effectus  inducere,  infra  fusius  explanabo. 

§.  4.  Jam  ea,  quae  Volk manno  exprobrari  solent, 
refutavimus.  Peniitatis  rebus  in  facto  positis,  haec  redun- 
dant:  corda  lymphatica  cum  medulla  spinali  commercium  alunt 
per  nervos , qui  haud  dubie  nervos  eorum  motorios  consti- 
tuunt. Horum  nervorum  discisio  non  secus  ac  medullae  spi- 
nalis destructio  eum  proferunt  effectum,  ut  regulares  cordis 
lymphatici  pulsationes  in  perpetuum  coerceantur.  Irruentibus 
tantum  stimulis  externis,  musculi  cordis  lymphatici  aeque  ac 
alius  cujusque  musculi  irritabilitate  adhuc  praediti  motus 
existunt,  rhythmo  autem  regulari  destituti,  quibus  nihil  rei  est 
cum  pulsationibus  regularibus  inter  vitam  apj) arentibus.  Quae 
momenta  in  facto  posita  haec  ratiocinari  nos  jubent;  In  me- 
dulla spinali  positus  est:  1)  fons  incitamentorum,  quibus  nervi 
cordis  lymphafici  motorii  in  statum  contractiones  excitantem 
rediguntur;  2)  conditio  coordinationis  regularis  contractionum 
in  corde  lymphatico  excitatarum. 

Loca,  quibus  adnectitur  functio,  cordis  lymphatici  nervis 
incitamenta  certo  et  regulari  ordine  subvehendi,  Volkmann 
diserte  commonstravit.  Idem,  incitamenta  in  his  ipsis  oriri 
locis,  probavit;  cordis  enim  lymphatici  pulsationes  destructis 
reliquis  medullae  spinalis  partibus  discisaque  radice  posteriore 
nervi  spinalis  secundi  persistunt.  Quibus  reputatis,  vero  con- 
sentaneum esse  videtur,  illa  medullae  spinalis  loca,  in  quibus 
aequilibrii  perturbationes  eveniunt,  quae  certo  ordine  ad  nervos 
cordis  lymphatici  motoiios  transferuntur  eorumque  rhythmicam 
excitationem  inducunt,  pro  organis  centralibus  autonomicis 
pulsationum  cordis  lymphatici  eo  sensu  esse  habenda,  quem 
in  prima  hujus  opusculi  parte  exposuimus. 


De  cordis  apparatu  nervoso. 

Cap.  III. 

Medulla  oblongata  et  N.  vagus, 

§.  1.  Nonnulli  physiologi  medullam  oblongatam  organon 
centrale  motuum  cordis  esse  perhibuerunt.  Sensu  Volck- 
manniano  organon  centrale  non  est,  nam  destructionem  ejus 
interpellatio  rhythmi  regularis  pulsationum  cordis  non  sequitur. 
Stricta  et  certis  limitibus  circumscripta  organi  centralis  defini- 
tio, quatenus  ad  medullam  oblongatam  spectat,  a nemine 
edita  est.  Certe  medulla  oblongata  non  eo  sensu  organon 
est  centrale  motuum  cordis,  quo  1)  cerebrum  organon  centr. 
motuum  arbitrariorum,  2)  medulla  oblongata  motuum  respira- 
toriorum , 3)  organon  automaticum  centrale  in  medulla  ranarum 
spinali  motuum  cordis  lymphatici,  4)  medulla  spinalis  motuum 
reflexoriorum;  destructis  enim  partibus  modo  dictis,  omnes  motus 
ab  iis  pendentes  suspenduntur,  deleta  autem  medulla  oblon- 
gata, cordis  motus  persistunt.  Interrogantibus,  cur  medulla 
oblongata  pro  organo  motuum  cordis  centrali  habita  sit, 

non  admodum  concinne  respondet.  Causam  in  eo 
cerni  scribit,  quod  in  medulla  oblongata  tres  cum  cordis  motu 
necessitudines  deprehendantur,  quas  ea  medullae  spinalis  pars, 
in  qua  organon  centrale  motuum  extremitatum  posteriorum ' 
collocat,  cum  hisce  motibus  alat.  Necessitudines  quidem 
inter  medullam  oblongatam  atque  cor  has  esse  tradit:  1)  me- 
dullae oblongatae  incitatio  cordis  motus  evocat;  2)  mediante 
tantum  medulla  oblongata  stimuli , nervos  cordis  motorios  non 
directe  adgredientes , in  cordis  motum  influere  possunt;  3)  in 
medulla  oblongata  cordis  nervi  finiuntur  et  ab  ea  diutius  dis- 
juncti ita  mutantur,  ut  incitabilitate  sua  priventur. 

§.  2.  ad  1.  Schiff  magno  exjperimentorum  magna  con- 
stantia institutorum  numero  argumentari  studuit,  medullae  ob- 
longatae irritatione  et  cor  conquiescens  ad  motiones  suscitari 
et  motum  ad  majorem  actionem  evehi  posse.  Quam  ambigua 
sint  experimenta,  quae,  irritatis  medullae  spinalis  et  cerebri 
partibus,  efficacitatem  earum  motoriam  directam  in  cordis  mo- 
tum probare  putantur,  Volkmann^)  ampliore  in  commenta- 
tione evidenter  commonstravit.  Frequentiae  pulsationum  cordis 
numerationes,  quas  Yolkmann  apud  animalia  modo  inter- 
fecta, partim  irritatis  partim  non  inutatis  partibus  centralibus 
singularibus,  instituit,  tantam  irregularitatem  et  inconcinnitatem 
frequentiae  pujsuum  comprobant,  ut  cautum  scrutatorem  illis 
experimentis  non  amplius  ad  argumentandum  uti  deceat. 
Nihilosecius  in  Schiff  i i experimenta  accuratius  inquiram, 
quippe  quae,  summo  instituta  cum  labore,  si  obiter  dijudi- 
centur, uni  alterive  fortasse  aliquam  probandi  vim  habere  vi- 
deantur. 

Prae  omnibus  adnotandum  est,  irritata  medulla  oblongata 
non  fibras  nervi  vagi  inde  ad  cor  pergentis,  sed  omnium  aliorum 
nervorum  e medulla  orientium  vel  eam  permeantium,  aut  quae 
per  eam  indirecte  afficiuntur,  fibras  stimulis  posse  tentari,  itaque 
semper  majorem  aut  minorem  periphericorum  cort:)oris  organo- 
rum numerum  incitari.  Quanta  autem  sit  efficacitas  actionis  exal- 


1)  Jenaiache  Annalcn.  Jahrgang  1851.  S.  oHO. 

2)  Mi\ller’s  Arohiv.  Jahrg.  1S42.  S.  372  ff. 

tatae  periphericorum  corporis  organorum  in  cordis  incitationem, 
multis  exemplis  edocti  scimus.  Facile  dimitteremus  suspi- 
cionem, quae  ejusmodi  experimenta  ambigua  e^se  arguit,  dum- 
modo unica  esset',  penitius  autem  in  rem  inquirentes  plura, 
quae  suspecta  sunt,  invenimus.  Quodsi  Schiff*)  apud  ranas, 
quae,  lingua  hydrargyro  biclilorato  corrosivo  conspersa,  post 
viginti  horae  minut.  fere  omnem  cordis  motum  amiserant,  eo 
usque  exspectat,  donec  cor  per  1%  lior,  minut.  nullam  osten- 
dit pulsationem,  deinde  acum  crassam,  acido  nitrico  vel  ace- 
tieo  humectatam,  in  medullam  oblongatam  intrudit,  eoque  facto 
inter  tumultuosos  omnium  corporis  partium  motus  unam  cordis 
pulsationem  posteaque  summum  palpitationes  fasciculorum  ali- 
quot muscularium  ejus  animadvertit,  non  possumus,  quin  dif- 
fidentiae, qua  ipse  vim  hujus  experimenti  probatoriam  notat, 
suffragemur;  imo  adeo,  talem  intuentes  observationem,  ne 
cum  probabilitate  quidem  statuimus , medullam  oblongatam 
cum  corde  vim  contractoriam  communicare.  Primum  eventus 
inconstantia  haud  negata,  dein  intermissionis  pulsuum  brevitas 
ante  acum  intrusam,  quae  de  actionis  cordis  spontaneae  abo- 
litione haudquaquam  concludere  nos  jubet,  itaque  rationem 
causalem  inter  contractionis  reditum  et  medullae  oblongatae 
irritationem  ancipitem  reddit,  porro  totius  corporis  convul- 
siones medullae  irritationem  comitantes,  quae  facile  irritationem 
nervorum  cordis  proprie  motoriorum  inducere  poterant,  denique 
experientia  huic  contraria,  ab  ipso  Schiff  alibi  apposita, qua  cor 
fortiter  pulsans  acu  in  medullam  oblongatam  intrusa  subsistit,  pro- 
vidum scrutatorem  sibi  cavere  jubent,  ne  ex  ejusmodi  experimentis 
ratiocinium  cum  probabilitate  ducat.  Eadem  fere  est  ratio 
experimentorum  circa  mammalia  juniora  a Schiff  institutorum, 
quae  plaga  capiti  illata  occidebantur,  ut  in  corde  post  re- 
clusum thoracem  nudato  irritationis  medullae  oblongatae  effec- 
ctus  per  similia  adminicula,  ut  supra,  exploraretur.  Aliis  in 
casibus  iisque  permultis  nihil,  in  aliis  tardum,  non  semper 


1)  Experimentelle  Untersucb.  iiber  die  Nerven  des  Herzens.  Tdbing.  Arcliiv. 
Bd.  VIII.  S.  187. 

totalem  sed  saepe  localem  tantum  cordis  motum  observavit. 
Silentio  praetermissum  est,  num  et  in  quibus  aliis  corporis 
partibus  medullae  irritatio  effecerit  reactionem,  id  quod  scire 
plurimum  interest,  ad  dignitatem  totius  experimenti  rite  diju- 
dicandam. Certe  autem  eo  minor  probandi  vis  huic  experi- 
mento assignanda  est,  quod  ipse  Schiff  eandem  sententiam 
profitetur.  Quod  denique  ad  Schiffii  observationes  mira 
constantia  institutas  attinet,  quibus  argumentari  conatus  est, 
levi  medullae  oblongatae  irritatione  cordis  pulsationes  posse 
accelerari,  haec  adnotare  liceat:  1)  Basis,  quam  Schiff  ad 

dijudicanda  irritationis  experimenta  eam  esse  putat,  ut  longis 
numerationum  seriebus  legem  invenire  moliatur,  qua  pulsuum 
frequentia  apud  ranas  occisas  fluctuet,  minime  stabilis  est. 
Numerationum  seriebus  accurate  perspectis,  saepe  sine  causa 
externa  pulsuum  fluctuationes  subito  oriri  videmus,  haud  mi- 
nores iis,  quas  Schiff,  irritata  medulla  oblongata,  in  multis, 
non  in  omnibus,  casibus  observavit  et  sufficientes  existimavit, 
quibus  suffultus  medullam  oblongatam  pulsuum  frequentiae 
favere  arbitraretur.  2)  Irritationis  exprimentorum  eventus 
plane  inaequabilis  est;  modo  enim  stimulo  adhibito  pulsationum 
frequentia  augetur,  modo  minuitur,  haud  raro  nullus  apparet 
eventus.  Hanc  phaenomenorum  inconstantiam,  quae  experimen- 
torum vim  probatoriam  suspectam  reddit,  Schiff  eo  inter- 
pretari conatur,  quod  diminutam  pulsuum  frequentiam  nimiae 
stimuli  intensitati,  vi  quasi  resolventi  ejus,  imputat,  qui  expli- 
candi modus  allato  argumento  (quod  infra  afferemus) , quo 
resoluta  medullae  oblongatae  in  cor  efficacitate  pulsationum 
frequentiam  adaugeri  probatur,  plane  repudiandus  videtur. 
8)  Multis  denique  exemplis  constat,  pulsationum  frequentiam 
quoque  irritatione  aliarum  systematis  nervorum  centralis 
partium , praeter  medullam  oblongatam , adaugeri.  Quod  si 

igitur  meditamur,  cordis  pulsationes  non  modo  augeri  irrita- 
tione medullae  oblongatae,  sed  etiam  aliarum  cerebri  et  me- 
dullae spinalis  partium,  porro  medullae  irritationem,  si  unquam, 
certe  paucis  in  casibus  pulsuum  frequentiam  adaugere , in 
plurimis  deminuere , denique  iis  in  casibus , quibus  revera 
augmentum  existit , nexum  causalem  inter  irritationem  et 

augmentum  illud  minime  esse  probatum:  debitis  rationibus  non 
destituemur,  quibus  ducti  ratiocinia,  quae  Scbiff  e periculis 
suis  duxit,  in  dubium  vocemus,  nimirum  cordis  actionem  inde 
a medulla  spinali  directe  posse  incitari. 

§.  2.  ad  2.  Quod  ad  alterum  momentum,  brevius  rem 
absolvere  licet,  nam  sententia,  quae  mediante  tantum  medulla 
oblongata  stimulos,  qui  non  directe  cordis  nervos  feriant,  in 
illius  motum  exserere  efficacitatem  statuit,  nullis  defenditur 
argumentis.  Etsi  Volk manni  experimentum,  quod  pulsuum 
frequentiam  reflexoria  ratione,  medulla  spinali  cerebroque  de- 
structis^), augeri  innuit,  nequaquam  pro  stricto  habeo  argu- 
mento, quod  reflexoriam  in  cor  efficacitatem  intra  n.  sympa- 
thici terminos  doceat,  tamen  minoris  aestimo  argumenta  a 
Schiff  prolata,  quibus  commotus  reflexoriam  in  cor  efficaci- 
tatem absque  medullae  oblongatae  auxilio  locum  habere  posse 
negat.  Quaestio  haec  nondun  ad  liquidum  est  perducta, 
quamobrem  explicatio  ejus  temeraria  basi  stabili  non  suffulta 
minime  sufficit,  ut  cum  Schiffio  medullam  oblongatam  pro 
organo  motorio  cordis  centrali  habeamus. 

§.  4.  ad  3.  Schiff  denique  ad  tuendam  sententiam  suam 
de  medulla  oblongata,  organo  motorio  cordis  centrali,  eadem 
destructa  cordis  pulsationes  modo  citius  modo  tardius  sub- 
sistere tradit,  quoniam  n.  vagus,  cujus  motoria  actione  cordis 
pulsationes  sustentantur,  in  medulla  oblongata  irritabilitatis 
suae  fontem  deperdit,  itaque  functione  ulteriore  privatur. 
Tota  haec  argumentatio  nititur  eo,  quod  nervus  vagus  pro  nervo 
cordis  motorio,  i.  e.  pro  eo  habetur,  qui  irritatus  fibrarum 
cordis  muscularium  contractiones  evocat.  Proinde  primum 
argumentari  studebo,  n.  vagi  efficacitatem  in  cordis  motiones 
longe  aliam  esse,  ac  Schiff  profiteatur. 

Ex  quo  Weber^)  etBudge®)  detexerunt , rivo  galvanico 
intermittente  in  n.  vagum  agente  cor  subsistere  in  diastole, 
non  amplius  fieri  posse  videbatur,  ut  vagus  pro  nervo  cordis 


1)  Volkmann  apud  ranam,  cujus  partes  systematis  nervorum  centrales  de~ 
structae  erant,  pede  per  malleum  comminuto  pulsationum  frequentiam  non  medio- 
criter auctam  vidit. 

2)  Artikel:  Muskelbewegung  in  R.  Wagner’s  Handworterbuch. 

3)  Archiv  fdr  physiol.  Heilk.  von  Roser  u.  Wunderlich,  Jahrg.  V. 

motorio  haberetur.  Quemadmodum  enim  unusquisque  mus- 
culus, cujus  nervus  rivo  intermittente  irritatur,  permanenti 
contractioni  submittitur,  quae  demum  nervi  inanitione  ad  in* 
Citabilitatis  interitum  evecta  desinit  et  relaxationi  cedit , ita 
nervus  vagus  contrarias  rationes  offert;  irritato  enim  hoc  nervo 
cor  conquiescere  et  diutius  demum  adhibito  stimulo  actionem 
recipere  videmus.  Miram  hancce  rem  Web  er  ita  tantum 
explicari  posse  putavit,  ut  novum  actionis  nerveae  modum 
statueret:  quemadmodum  alioquin  nervus  motorius  irritatus 
motum  muscularem  concitet,  ita  n.  vagum  motus  inhibere  dicit, 
non  directe  in  cor,  sed  in  apparatus  ejus  nerveos  proprie 
motorios  agendo.  Horum  igitur  actionem  nervo  vago  inhiberi, 
tum  rursus  expediri  tradit,  cum  illius  nervi  irritatio  ad  inani- 
tionem usque  continuetur;  hinc  tandem  inhibitas  cordis  pul- 
sationes reverti.  Longe  alia  Schiff^)  docet.  Vagum  cordis 
nervum  motorium  proprium  existimat,  ab  aliis  nervis  motoriis 
tantum  eo  discrepantem,  quod  facilius  exhauriatur.  Hac  sin- 
gulari fit  indole,  ut  cordis  motus  adhibito  rivo  magnetico- 
electrico  celerrime  subsistant.  Continuata  Galvanismi  in  ner- 
vum efficacitas  autem  partem  ejus  inter  fila  polaria  sitam 
destruit,  et  rivus  stimuli  exhaurientis  instar  agens  ad  finem 
nervi  periphericum  non  amplius  propagari  potest,  quare  hic 
paulatim  reficitur  et  instaurata  ejus  incitabilitate  cordis  con- 
tractiones denuo  peraguntur.  Schiff  ergo,  ut  videmus,  ner- 
vum inanitioni  tum  obnoxium  censet , cum  W e b e r exaltatam 
ejus  actionem  defendit.  De  Schiffii  experimentis  et  re- 
flexionibus , quae  huc  spectant , jam  prius  Rosenberger^) 
disseruit.  Alia  afferre  liceat  argumenta,  quae  S chiff ii  inter- 
pretationem experimenti  Weberiani  et  partium,  in  quas  n. 
vagus  agat,  refellant, 

1)  Eckhard*)  sibi  persuasit,  nervo  vago  per  natrium 
chloratum  irritato  ad  pulsationes  initio  tardiores,  tandem  ad 
perfectam  quietem  adigi  posse.  Si  nervus  musculi  animalis 
natrio  chlorato  irritatur,  motiones  musculi  vibratoriae  oriuntur, 

1)  Archiv  fur  physiol.  Heilk.  von  Roser  u.  Wunderlich.  Jahrg.  VIII. 

2)  D»  cent  ris  motuum  cordis.  Diss.  inaug.  med.  Dorpat.  1850. 

3)  Gruadzu  ge  d.  Phyaiologie  d.  Nerrensystems,  Giessen  1854.  S.  135. 

quoniam  fibrae  nonnullae  citra  ordinem  certum  sese  contra- 
hunt, et  efficacitate  diutius  demum  continuata  musculi  totius 
contractio  locum  habet.  Horum  phaenomenorum  Eckhard, 
applicato  ad  nervum  vagum  natrio  chlorato,  nihil  in  corde  ob- 
servavit; effectus  hujus  irritationis  eandem  obtulit  speciem 
quam  effectus  irritamenti  galvanici,  nimirum  cordis  actio  pau- 
latim  substitit.  Quae  observatio  diserte  aliam  inter  n.  vagum 
et  cor  necessitudinem  innuit,  atque  inter  nervum  motorium 
ejus  que  musculum. 

2)  Si  Schiff  reditum  pulsationum  cordis  in  experimento 
Weberiano  recte  interpretatur,  si  res , id  quod  etiam  L u d - 
wig  et  Hoffa^)  e suis  experimentis  ratiocinantur,  locali  nervi 
inter  fila  polaria  destructione  vere  illustratur,  reditus  ille  locum 
non  habebit,  si  tota  expansio  nervi  peripherica  includitur  ca- 
tena. Attamen  hoc  ipso  in  casu  cordis  pulsatio  revertitur, 
testante  experimento , quod  a Prof.  Volkmann  institutum  vidi. 

Experim.  lY.  Apud  testudinem,  reclusa  ventris  cavi- 
tate, ambo  nervi  vagi  circa  collum  nudabantur,  quo  facto  cor 
totum  inter  experimentum,  horae  minut.  96.  protractum,  summa 
cum  regularitate  pulsationes  22 — 24  intra  minut.  exhibuit  (ni- 
mirum si  cordis  nervorum  functiones  irritamentis  non  altera- 
bantur). Yagis  pluries  irritatis,  ut  alia  quaedam  experimenta 
instituerentur,  cor  sub  horae  minutam  quadragesimam  quintam 
totius  experimentorum  seriei  primitivum  pulsationum  numerum, 
23,  obtulit.  Tum  alter  polus  apparatus  inductionis  a Du 
Bois  constructi  cordis  mucroni,  alter  vago  dexto  circa  collum 
admovebatur,  quo  facto  cor  protinus  substitit  et  in  diastole 
permansit,  donec  post  decem  hor.  miriutas  irritatio  interci- 
peretur, qua  finita  extemplo  pulsationes  reparabantur  proxh 
maque  hor.  minuta  ad  17  evehebantur.  Jam  promtus  pulsa- 
tionum cordis  post  finitam  irritationem  reditus  eorum  sententiae 
refragatur,  qui  illius  quietem  a nervi  vagi  inanitione  pendere 


1)  Einige  Versuche  iiber  Herzbewegung.  In  Henle^s  n.  Pfeuffers  Zeit- 
schrift.  Bd.  IX.  1830.  S.  107.  If.  Rosenberger  (a.  a.  O.)  veritatem  observationis, 
ciii  Schiff,  Lud\vig,  Hoffa  in  explicando  cordis  pulsationum  reditu  innituntur 
(cordis  pulsationes  nervo  vago  diutius  irritato  redeuntes  denuo  se  inhibuisse  dicunt 
ita , ut  fila  polaria  a nervi  parte  primum  irritata  removerint  et  ad  partem  magi» 
periphericam  transtulerint)  experimentis  suis  suiFultus  disputat. 

contendunt;  nam  vix  et  ne  vix  quidem  nervus  ab  inanitione 
per  irritamentum,  10  hor.  minutas  protracta,  quod  irritamen- 
tum adeo  intensum  est,  ut  primitus  vim  resolventem  in  nervium 
exserat,  protinus  reticeretur.  Prorsus  autem  perversa  Schiffii 
theoria  apparet,  si  hanc  observationem  intuemur:  postquam 
cor,  rivo  recluso,  intra  hor.  minutam  septendecim  pulsationes 
exhibuerat,  rivus  eodem  modo  claudebatur,  alter  polus  cordis 
mucroni , alter  vago  dextro  admovebatur.  Irritatione  usque  ad 
hor.  minutam  decimam  sine  intervallo  continuata,  cor  inter 
illam  ipsam  pulsare  coeperat,  puls.  18  intra  hor.  minutam 
offerens.  Proinde  cogitare  vix  licet,  cordis  pulsationum  reditum 
ab  eo  pendere,  quod  nervus  vagus  exhaustus,  destructa  ea 
hujus  parte,  quae  stimulum  resolventem  immediate  escipit  et 
reliquis  nervis  subvehit,  reficiatur  denuoque  incitabilis  redda- 
tur. In  casu  enim  supra  dicto  tota  pars  peripherica  n.  vagi 
primitus  resoluta  tandemque  omnes  ejus  rami  cardiaci  — nam 
omnes  irritamento  petebantur  — destructi  fuerint  necesse  est, 
quare  actionis  cordis  reditum  efficere  non  potuissent.  — Post- 
quam cor  octodecim  pulsationes  ante  memoratas  intra  hor.  mi- 
nutam absolverat,  alter  polus  a dextro  vago  ad  sinistrum 
transferebatur,  alter  in  cordis  mucrone  derelinquebatur.  Paucas 
post  pulsationes  cor  substitit  et  post  novem  demum  hor.  mi- 
nutas, persistente  irritatione,  pulsare  perrexit.  Postquam  intra 
primam  hor.  minutam  bis,  intra  secundam  quater,  intra  ter- 
tiam quinquies  micuerat,  catena  recludebatur,  quo  facto  pro- 
tinus pulsuum  numerus  primitivus,  22  intra  hor.  minutam, 
rediit.  Paulo  post  n.  vagus  sinister  iterum  excipiebatur  catena 
et  cor,  postquam  per  minutae  quadrantem  substiterat,  per- 
durante irritatione  pulsationes  23  intra  hor.  minutam^  exhibuit. 
Aliquamdiu  post,  alterutro  polo  ad  vagum  dextrum  applicato, 
per  tres  minutae  quadrantes  cor  conquievit,  quibus  elapsis 
pulsationes  quatuor  intra  hor.  minutam  observabantur.  Polo 
alterutro  ad  sinistrum  vagum  translato , cordis  pulsationes  non 
amplius  retardabantur,  cor  enim,  clausa  catena,  pulsationes 
25,  protinus  post,  reclusa  catena,  24  intra  hor.  minutam  ab- 
solvit. Quae  retuli,  extra  dubitationem  ponere  videntur,  inter- 
pretationem experimentorum  Web  eri  a Schiff  editam  aeque 

improbabilem  esse  ac  sententiam,  quam  idem  auctor  de  n. 
vagi  in  cordis  motum  efficacitate  profitetur.  Duo  tantum  sunt, 
de  quibus  hic  cogitare  licet;  aut  rivus  intermittens  stimuli 
continui  instar  in  vagum  agit,  quo  in  casu,  si  vagus  revera 
nervum  cordis  motorium  sistit,  tonicum  cordis  spasmum,  aut 
motionis  formam  intrare  oportebat,  qualem  organa  vegeta- 
tioni dicata , e.  gr.  ventriculus , sub  continua  nervorum  suorum 
irritatione  ostendunt;  aut  rivus  resolventem  vim  in  n.  vagum 
exserit;  quod  si  fit,  cordis  pulsationes  in  perpetuum  deficiant 
necesse  est,  quoniam  tota  expansio  nervi  peripherica  perma- 
natur. Neutrum  eorum  locum  habet.  Quamobrem  Schiffium 
ducem  sequi  non  possumus,  vagum  esse  nervum,  cujus  inci- 
tatio cordis  contractiones  efficiat,  cum  eo  statuentes. 

Etiamsi  experimentum  modo  relatum  sufficit,  ad  refutan- 
dam Schiffii  sententiam,  inficias  tamen  eundum  non  est,  ex 
eo  nondum  certo  posse  judicari,  quali  ratione  n.  vagus  agat 
in  cordis  motum.  Primum  enim  alteruter  tantum  nn.  vagorum 
rivo  directe  afficiebatur,  alterius  summum  expansiones  termi- 
nales per  cor  rivis  derivatis  petebantur;  deinde  rivus  non 
solum  in  n.  vagum,  sed  etiam  in  ramos  cordis  sympathicos 
efficacitatem  exserebat.  Quibus  incommodis  sequente  experi- 
mento occurrere  studui. 

Exper.  V.  Hoc  adgressurus  experimentum  Eckhardi^) 
observationibus  de  rivorum  constantium  in  nervorum  moto- 
riorum incitabilitatem  efficacitate  innitebar,  quibus  jam  in  scru- 
tandis cordium  lymphaticorum  nervis  usus  eram.  Quid  nervis 
vagis  rivo  constante  resolutis  evenire  deberet,  facile  praevidere 
licebat.  Qui  enim  si  cordis  nervos  motorios  exhibent,  qui 
sanguine  tanquam  irritamento  specifico  excitantur,  eoque  facto 
cordis  contractiones  efficiunt,  rivo  constante  ad  hos  nervos 
applicato  cor  subsistat  necesse  est.  Sin  vagi  antagonistas 
nervorum  cordis  motoriorum  eo  constituunt  sensu,  quo  Web  er 
judicat,  resolutis  iis  per  rivum  constantem  cordis  actio  eve- 
hatur oportet.  Hoc  sane  evenit,  uti  experimentum,  quod  se- 
quitur, docet. 


1)  In  Henle’s  u.  Pfeaffers  Zeitschrift.  1853.  S 198. 

Canis  apte  ligati  nn.  vagi  circa  collum  nudabantur,  par- 
tionis tracheae  superioris  pars  excidebatur,  ut  suftocatoriis 
symptomatibus,  musculorum  laryngeorum  resolutionem  facile 
sequentibus,  occurreretur,  quo  facto  nervi  simili  filorum  fer- 
reorum combinatione , qualem  Eckhard')  ad  instituendum 
Web  eri  experimentum  commendavit,  jungebantur.  Rivus 
constans  columna  Danielliana  sex  'elementis  composita  effi- 
ciebatur et  descendente  directione  per  nervos  ducebatur. 
Pulsuum  numero  ante  experimenti  initium,  manu  thoraci  im- 
posita, explorato,  catena  per  30  horae  scripula  claudebatur 
et,  dum  nervi  rivo  constante  pernleabantur,  pulsationum  nu- 
merus definiebatur;  numeratio  deinde  reclusa,  altera  autem 
clausa  catena  instituebatur.  Exinde  hi  pulsuum  frequentiae 
numeri  intra  30  hor.  scripula  redundarunt; 


1)  Ante  experimenti  initium  28 

2)  Clausa  catena; 

40 

3)  — - 

65 

4)  Aperta  catena;  29 

5)  - — 

57 

6)  - 

— 28 

7)  - - 

41 

8)  - 

— 26 

9)  - - 

52 

10)  - 

— 27 

11)  - - 

43 

12)  - 

— 29 

13)  - - 

57. 

* Regularitas,  qua  eximium  frequentiae  pulsus  augmentum 
(ad  duplum  numerum)  resolutis  nn.  vagis  exoritur,  omnem  de 
eventus  sinceritate  dubitationem  auferre  videbatur,  eo  magis, 
quod  numeri  appositi  duorum  observatorum  numerationibus 
erant  constituti.  Mira  tantum  videri  poterat  frequentia  pulsus 
praeter  modum  exigua,  quam  canis  ad  experimentum  adhibitus 
ab  exordio  offerebat.  Uni  autem  exceptioni  quum  novam  rem 
in  facto  positam  superstruere  nollem,  experimentum  secundum, 
idque  inspiciente  Prof.  Volkmann  instituendum  curavi  et  ad 
vitandos  errores  in  carotide  substricta  et  dissecta  numerationes 
institui.  Pulsuum  frequentia  intra  30  horae  scripula  has  pro- 
portiones, prioribus  probe  consentaneas,  exhibuit; 

Catena  reclusa;  49  Clausa  catena;  80 

_ __  39  — — 73 


1)  Grundzilge  ctc.  S,  133. 

Catena  reclusa:  50  Clausa  catena:  92 
_ _ 50  — 93 

Consensio  numerorum  in  utroque  experimento  eorum  sin- 
ceritatem abunde  contestari  videtur.  Adnotare  autem  haec 
placet:  1)  primo  cani  semper,  clausa  catena,  motus  respira- 
torii admodum  tardi  atque  intensi  supervenerunt,  secundus 
(tracheotomiae  non  submissus)  respirationem  omnino  tranquil- 
lam obtulit,  ita  ut  pulsuum  frequentiae  augmentum  non  se- 
quelam sistat  respirationis  anomaliarum,  quae  galvanismo  ad 
nn.  vagos  applicato  exoriri  possint.  2)  Yt  nn.  vagorum  pa- 
ralysis cum  adaucta  pulsuum  frequentia,  inde  proficiscente, 
existat,  rivi  constantis  intensitas  non  infra  certum  gradum 
labatur  necesse  est.  Unum  experimentum  male  cessit,  nec 
reclusa  neque  clausa  catena  efficacitas  ulla  in  pulsuum  fre- 
quentiam apparuit,  quoniam  rivus  adeo  erat  tenuis,  ut  reclusus 
vix  colli  musculorum  contractionem  proferret.  3)  Pulsuum 
frequentiae  augmentum  fere  extemplo  clausam  catenam  sequi- 
tur. Duae  tantum  aut  tres  cordis  pulsationes  primae  solita 
per  intervalla  fiunt,  tum  repente  acceleratio  continua  aequa- 
bilis intrat.  Memores  esse  velim  lectores,  cordis  quietem,  si 
n.  vagus  rivo  intermittente  irritetur,  plerumque  demum  factis 
aliquot  pulsationibus  oriri.  Quemadmodum  hoc  in  casu  nervus 
vagus  continuo  stimulo  tentatus  non  protinus  tantum  actionis 
incrementum  experitur,  ut  extemplo  cordis  pulsationes  inhibeat, 
ita  etiam  actio  ejus,  resolventi  causae  obnoxia,  non  statin^ 
ita  debilitari  videtur,  ut  cor  de  vestigio  intensiorem  actionem 
promere  queat.  4)  Si  pulsuum  frequentiae  augmentum  post 
clausam  catenam  fere  subitaneum  fuit,  decrementum  usque 
ad  normam  saepenumero  paulatim  exstitit.  Cor  e.  gr.  canis 
secundi  post  80  pulsationes  primo  notatas  intra  alteram  horae 
minutam  78,  intra  tertiam  64  obtulit.  Intra  horae  minut. 
1*^ — 2 vero  pulsationum  frequentia  ad  normam  semper  redie- 
rat. Hoc  quidem  eo  explicatur,  uti  Eckhard  saepius  ob- 
servavit, quod  nervorum  resolutio  subinde  ultra  rivum  con- 
stantem aliquamdiu  provehitur  et  incitabilitas  paulatim  demuin 
restituitur. 

1)  Henle  u.  Pfeuffer,  a.  a.  O.  S.  200. 

Ex  apposito  expeiimento  ratiocinia,  quod  ad  totius  hujus 
paragraphi  argumentum  gravissima,  ducimus  haec:  1)  Nervos 
vagos  non  cordis  esse  motorios , quoniam  iis  resolutis  pulsa- 
tiones cordis  persistunt.  2)  Imo  vero  eosdem,  uti  Web  er 
contendit,  actionem  propriorum  cordis  nervorum  motoriorum 
restringere,  quoniam  horum  actio  vagis  resolutis  evehitur. 

Etsi  jam  commonstravimus,  nervos  vagos  cum  cordis  motu 
antagonisticam  rationem  alere,  tamen  de  modo,  qua  antagonis- 
mus  ille  sit  intelligendus,  nihil  adhuc  propositum  est.  Interes t 
ergo,  ut,  quoad  fieri  possit,  arduam  hancce  rem  illustremus. 
Pensitato  Web  eri  experimento  nonnullis  probabile  visum  est, 
nervum  vagum  directe  cordis  contracti  resolutionem  efficere 
eumque  esse  nervum,  qui  cor  e systole  in  diastolen  trans- 
ferat. Ita  saltem  Schiff  Weberi  interpretationem  n.  vagi, 
ceu  nervorum  cordis  motoriorum  antogonistae , non  dicam  in- 
tellexisse, sed  perperam  accepisse  videtur*).  Haec  nimirum 
apposuit:  ,,Auf  den  ersten  Anblick  scheint  durch  die  We- 

bersche  Hypothese  ein  Weg  geboten  zu  einer  endlichen  po- 
sitiven  Erklarung  jenes  uralten  Kathsels  der  rhythmisch  ab- 
vp-echselnden  Thatigkeit  des  Herzens:  es  diirfte  ....  ais  ein 
wichtiger  Schritt  zu  einer  solchen  Erklarung  erscheinen,  wenn 
nachgewiesen  werden  komite,  dass  entsprechend  den  zwei 
stets  sich  einander  verdrangenden  ausseren  Zustanden  des 
Herzens  im  Innern  der  Herzsubstanz  zwei  in  ihrer  Thatigkeit 
sich  entgegenstehende  Nervensysteme  einander  wechselseitig 
beschrankten  und  gleichsam  ablosten.^^  Jam  res  in  facto  po- 
sita, quae  discisis  nn.  vagis  adhuc  diastolen  perfici  docet, 
eandem  non  horum  nervorum  efficacitati  abscribendam  esse, 
innuere  debebat.  Ceteroquin  fortasse  statuere  poteris,  fines 
vagorum  dissectorum  periphericos , etsi  labefactata  energia, 
actionem  suam  sustentare,  quippe  qui,  persistente  incitabilitate, 
sanguine  ad  incitationem  adigantur.  Experimentum  tamen  in 
superiore  paragrapho  descriptum  hanc  opinionem  refellit:  dum 
enim  nn.  vagi  incitabilitate  prorsus  destituuntur  rivo  constante, 
tamen  diastole  suetam  systoles  vicem  excipit.  Si  illa  directe 


2)  Ro8er’s  u.  \Vunderlich’s  Archiv.  VTII.  S.  166. 

nervorum  vagorum  efficacitate  induceretur,  cor  hisce  nervis  re- 
solutis continua  systole,  spasmo  tonico,  teneretur.  Proinde 
Ludwigii*)  sententiam  adoptemus  oportet,  nn.  vagos  expan- 
sionem haud  directe  efficere,  sed  haud  dubie  momentum  quod- 
dam systolen  efficiens  irritum  reddere,  aut,  quod  dicere  nobis 
placet,  introitum  hujus  momenti  prorogare ; quum  vero,  ut  infra 
exponetur,  nervorum  cordis  motoriorum  incitatio  a cordis  gan- 
gliis ordiri  videatur,  nervos  vagos  in  haec  proxime  agere  et 
aequilibrii  turbationum  ortum  in  iis  retardare,  quae  nervorum 
cordis  motoriorum  excitationem  causantur,  statuamus  necesse 
est.  Nervorum  vagorum  efficacitatem  proxime  virium  propul- 
sivarum,  quae  motoriorum  cordis  nervorum  apparatum  ad  motus 
compellunt,  productionem  restringere,  nec  autem  hujus  appa- 
ratus mechanismum  mutare,  neque  normalem  ejus  functionem 
delere,  probabile  redditur  possibilitate,  mechanicis  etiam  sti- 
mulis pulsationes  inducendi , si  vagorum  irritatione  cor  ad 
quiescendum  redactum  est.  Experimentum  hoc  comprobat, 
inter  longam  diastolen  nn.  vagorum  irritatione  effectam  moto- 
rios cordis  nervos  incitabilitate  et  conducendi  facultate  prae- 
ditos esse,  porro  organa  centralia  incolumem  habere  facultatem, 
aequilibrii  turbationes  in  ipsis  exortas  secundum  certas  leges 
ad  nervos  motorios  transferendi.  Apparatus  ergo  nervorum 
perfecta  fungendi  dispositione  gaudet:  qui  si  conquiescit, 

quies  nonnisi  a causarum  moventium  defectu  pendere  potest, 
nam  ejusmodi  causis  arte  productis  intercipitur 2).  De  modo, 
quo  nn.  vagi  causarum  moventium  introitum  in  gangliis  retar- 
dent, eo  minus  cogitationem  fingere  nobis  licet,  quod  non  al- 
tera antagonismi  ratio  certo  nobis  innotuit  ei  similis,  quam 
inter  n.  vagum  et  cordis  ganglia  statuamus  necesse  est. 

Ex  prolatis  facile  patet , n.  vagi  efficacitatem  tantummodo 
ad  frequentiam  cordis  pulsationum  spectare , eo  nimirum  eniti, 
ut  processus  contractionem  efficientes  in  motoriorum  cordis 
nervorum  apparatu  rarius  oriantur.  Web  er  i quidem  expe- 
rimentum nervo  vago  tantum  eo  in  casu  nisum  illum  inesse 


1)  Lehrdiich  der  Physiologie.  Bd.  I.  S.  357. 

2)  Bidderi  sententia  de  reflexionibus,  quae  inter  cordis  diastolen  fieri  pos- 
sint, nec  non  de  nervorum  centris  reflexoriis,  quae  iis  subsint,  infra  disceptabitur. 

probavit,  quo  stimulis  insolitis  nervus  submittatur;  in  suspenso 
esse  videbatur,  utrum  in  organismo  quoque  normali  perpetuo 
adsint.  Fortasse  nervus  vagus  statu  normali  tantum  disposi- 
tione utebatur,  illatis  stimulis,  ad  tranquillum  vitae  cursum 
haud  pertinentibus  , motuum  cordis  antagonistam  exhibendi, 
deficientibus  autem  stimulis  illis  non  exhibendi:  perinde  ac 
nervus  musculi  alicujus  motorius  semper  quidem  dispositione 
gaudet,  musculi  palpitationem  efficiendi , si  incitamenta  idonea 
sive  foris  sive  a nervorum  centris  in  eum  influunt,  tamen  ac- 
tionis expers  est,  dum  incitamenta  illa  deficiunt.  Hasce  du- 
bitationes, quibus  locus  dari  potest,  non  esse  probatas,  dis- 
cisionis , evidentius  autem  rivi  constantis  efficacitas  nobis  per- 
suadet. Quodsi  enim  organismi  normalis  n.  vagus  sola  utitur 
dispositione,  effectum  antagonisticum  in  cordis  nervos  exse- 
serendi,  rivus  constans  modo  hanc  dispositionem  exstinguere 
potest,  quocum  mutatio  pulsationum  frequentiae  conjuncta  sit 
necesse  non  est.  At  vero  ineunte  rivo  resolvente  pulsationum 
frequentiam  protinus  adaugeri  videmus.  Inde  consequitur, 
rivo  impedimentum  frequentiam  diminuens  auferri , quod  cessante 
rivo  restituitur,  seu  ut  aliis  utar  verbis,  nervum  vagum  in 
organismo  normali  non  solum  potentiam,  sed  reapse  motuum 
cordis  antagonistam  esse,  constanter  vim  inhibentem  in  cordis 
nervos  exserere,  in  continua  actione,  continua  incitatione  ver- 
sari. Hoc  jam  in  secundo  paragrapho,  ratiocinium  nempe 
ab  experimento  per  rivum  constantem  instituto  desumtum  pro- 
nunciavimus,  nondum  vero  certis  argumentis  probavimus.  Ar- 
gumentatio hic  subjiciatur  necesse  est,  antequam  progrediamur. 
Proxime  quidem  interrogatur,  quanam  re  continua  n.  vagi 
actio  sustentetur.  A priori  duplex  hoc  cogitari  potest:  aut 
continua  series  periphericorum  stimulorum  nervum  perpetuae 
incitationi  submittere , aut  incitatio  inde  a medulla  spinali  susten- 
tari potest,  in  qua  per  se  primitus  oriri  vel  a peripheria  inde 
ei  advehi  potest,  ut  per  eam  ad  nervum  vagum  reflectatur. 
Id  certe  ex  rebus  hisce  in  facto  positis  concludere  licet,  ner- 
vum vagum  proxime  a centro  incitationes  obtinere , discisio 
enim  nervi,  quae  periphericum  ejus  finem  stimulis  directis  pe- 
riphericis non  subducit,  parti  autem  centrali  eos  adimit,  pul- 

sationum  frequentiam  extemplo  adauget.  Quae  nervi  vagi 
discisionem  sequuntur,  ad  dijudicandam  rivi  constantis  effica- 
citatem in  hunc  nervum  inserviunt.  Quum  enim  status  elec- 
trotonicus  eum  per  totam  extensionem  excipiendis  incitamentis 
imparem  reddat,  ex  resolvente  rivi  constantis  effectu  nihil  de 
loco,  ex  quo  n.  vagus  incitationes  obtineat,  concludere  licet. 
Discisio  nervi  vagi,  incitamenta  proxime  per  centrum  ad  eum 
deferri,  docet;  utrum  in  hoc  primitus  oriantur,  an  per  hoc 
tantum  a peripheria  ad  vagum  reflectantur,  nondum  dirimi 
potest.  Utcunque  res  se  habet,  in  exaltata  pulsuum  fre- 
quentia inter  statum  electrotonicum  sequelam  sublati  effectus 
incitationis,  quae  normali  ratione  inde  a centro  cum  n.  vago 
communicetur,  in  deminuta  autem  pulsationum  frequentia  post 
interceptum  statum  electro-tonicum  sequelam  effectus  in  possi- 
bilitatem restituti  hujus  incitationis  cernamus  necesse  est. 
Centri  autem  partem,  ex  qua  procedat  incitatio,  medullam 
esse  oblongatam  inde  a calamo  scriptorio  atque  enimentiam 
quadrigeminam,  Web  eri  disquisitiones  extra  omnem  dubita- 
tionis aleam  ponunt^). 

Quid  ergo  de  S chiffii  effato  judicandum  erit,  qui  destructa 
medulla  oblongata  vel  discisis  neryis  vagis  actionem  cordis 
feriari  contendit,  quoniam  cordis  nervi  motorii  incitabilitatis 
fonte  sint  privati;  quid  judicandum,  inquam,  quum  n.  vagi 
functionem  in  medulla  oblongata  nervorum  cordis  motoriorum 
actioni  e diametro  contrariam  esse  modo  perspexerimus?  Ad 
dijudicandam  illam  sententiam  et  argumenta  eam  sustentantia 
lectores  animum  advertant  ad  J a c o b s o n e m ^) , quippe  qui 
demonstraverit,  minus  ipsam  n.  vagi  discisionem,  quam  offen- 
siones gravissimarum  corporis  functionum,  hac  operationis  me- 


1)  Non  possumus,  quin  haec,  etsi  ab  argumento  nostro  proprie  sint  aliena, 
adjiciamus.:  quum  Eckhard  comprobaverit,  rivo  constante  stimulos  mechanicos, 
chemicos,  galvanicos  nervis  motoriis  illatos  fieri  irritos,  quum  modo  viderimus, 
eundem  rivum  constantem  quoque  incitationes  effectu  suo  privare,  quae  nervis  a 
medulla  oblongata  subvehuntur,  ratiocinium  probabile  videtur,  per  physiologica  in- 
citamenta inde  a nendorum  centris  eosdem  processus  in  nervis  periphericis  evocari, 
quam  per  incitamenta  illa  non  physiologica,  artificialia.  Alioquin  enim  utrorumque 
eftectus  non  iisdem  adminiculis  elevarentur.  Tali  modo  experimenta  circa  n.  vagi 
resolutionem  instituta  dignitatem  qnandam  quod  ad  generalem  actionis  nervorum 
theoriam  sibi  vindicant. 

2)  Quaestiones  de  vi  n(4forum  vagor,  in  cordis  motus.  Dissert.  Halis  1847. 

tbodo  coujunctas,  magis  mi  msve  rapidam  aDimalium  mortem 
cordisque  quietem  inducere.  Quum  enim  Jacobson,  disci- 
sionis  methodo  usus,  qua  graviores  vitae  normalis  offensiones, 
nominatim  haemorrhagiae  uberiores,  vitabantur,  ranas  po&t 
5 — 7 dies,  imo  aliquando  post  28  diem^)  in  vivis  esse  viderit,  vix 
erunt , qui  contendant , n.  vagum  et  medullam  oblongatam  con- 
ditiones continere,  quibus  cor  ad  contractiones  incitetur,  in- 
cautamque  harum  partium  destructionem  cordis  quietem  alia 
ratione  inferre  ac  destructione  functionum  vitalium  graviorum 
et  vitae  ipsius,  ^ 

Quodsi  Schiff,  ad  operationes  provocans  cruentas,  praeter 
nervum  vagum  quoque  hypoglossum  et  trigeminum  in  susten- 
tandis cordis  contractionibus  partes  agere  asserit,  haecce  ex- 
perimenta nonnisi  eadem  ratione  dijudicare  possumus.  Non 
derogandum  ei  est  jus,  disquisitiones  statisticas  de  vitae  post 
discisos  nervos  cerebrales  graviores  duramento  instituendi, 
mortem  vero  magis  minusve  rapidam  directae  cordis  motuum 
offensioni,  non  longae  seriei  injuriarum  debilitantium  imputare, 
quibus  singulatim  non  demonstrandis  organismus  per  opera- 
tiones illas  submittitur,  nihil  aliud  est,  quam  observata  temere 
interpretari. 

§.  5.  In  paragraphis  tribus  novissimis  exponere  studui, 
Schiffium  immerito  inter  cordis  motum  et  medullam  oblon- 
gatam necessitudines  constituisse,  quales  inter  motus  aliarum 
catervarum  systematis  muscularis  et  eas  partes  centrales  locum 
habent,  quas  Schiff  organa  centralia  motus  illarum  cater- 
varum muscularium  habendas  putat;  itaque  medullam  oblon- 
gatam non  eo  sensu  organon  centrale  motuum  cordis  vocari 
posse,  quo  Schiff  alioquin  voce  „organa  centralia^  utitur. 
Sub  his  vera  simul  necessitudo  inter  medullam  oblongatam  et 
cordis  motionem  sese  manifestavit.  Eventus  alius,  qui  magnae 
dignitatis  quod  ad  sequentes  hujus  capitis  paragvaphos  est, 
in  eo  cernitur,  quod  nervus  vagus  cum  perficiendo  cordis  motu 
rhythmico  directe  nihil  rei  habet,  itaque,  ut  hic  explicetur, 
animus  ad  alteram  fibrarum  nervosarum  cordis  partem,  uti 

1)  Errato  typographico  pro  numero  28  irrepsit  numerus  8,  id  quod  privatim 
mecum  communicatum  est. 

videbimus,  ad  nervos  cordis  sympathicos  est  advertendus. 
Sequentibus  in  capitibus  per  ncr/os  cordis  motorios  semper 
sympathica  pars  systematis  nervorum  cordis  intelligitur. 


Cap.  V. 

Theoriae  a Budge  et  Schiff  de  cordis  motu  pro- 
positae refutatio» 

§.  1.  Motuum  cordis  successio  et  tempore  et  spatio  re- 
gularis nunquam  non  multis  interpretandi  periculis  est  tentata. 
Recentiore  aevo  duae  potissimum  interpretationes  controversae 
exstant,  quarum  altera  magis  magisque  physiologorum  suffragia 
tulit,  altera  autem  dignitate  decrevit;  illa  ad  sustentandam 
regularitatem  et  concinnitatem  motionum  cordis  principio  or- 
dinante, organo  centrali,  opus  esse  statuit,  haec  adminiculis, 
ut  videtur , simplicibus , at  theoriis  multo  magis  complicatis 
utitur  ad  explicandum  modum,  quo  motionum  rhythmus  per- 
ficiatur. Auctoribus  nempe  Budge  et  Schiff,  ut  in  primo 
capite  jam  adnotavimus , fibrae  cordis  muscularis  contractilis 
synergia  et  nervorum  cordis  fibras  musculares  ad  contractiones 
incitantium , nec  non  sanguinis , qui  irritamenti  instar  in  nervos 
agit  eosque  incitatione  exhaustos  reficit  denuoque  incitabiles 
reddit,  trium  horum  factorum  synergia,  inquam,  cordis  motus 
satis  explicari  dicitur.  Ultimam  hanc  sententiam  disceptaturi 
in  cordis  motionum  mechanismum  aliquanto  accuratius  inqui- 
ramus. Cardo  rei  in  his  vertitur:  1)  cor  alternis  vicibus  sese 
contrahit  et  expandit;  2)  motus  isti  in  variis  cordis  partibus 
certa  successione  se  excipiunt.  Jam  quaeritur,  utrum  ambo 
momenta:  1)  vicissitudo  contractionis  et  expansionis  fibrarum 
singularum , 2)  vicissitudo  systoles  atque  diastoles  inter  varias 
cordis  partes  secundum  hodiernum  scientiae  statum  explicari 
possint  conditionibus  a Budge  et  Schiff  constitutis.  In 
utrumque  horum  momentorum  seorsim  inquirere,  rei  consen- 
taneum mihi  videtur. 

Ad  1.  Vicissitudo  contractionis  et  expansionis 

singularum  fibrarum  muscularium  tlieoria  a Budge 
et  Schiff  proposita  explicari  nequit. 

§.  2.  Jam  a priori  theoriae  dictorum  physiologorum  illud 
repugnat,  quod  eundem  factorem,  sanguinem,  per  directiones 
e diametro  sibi  oppositas  agere  censent:  partim  sanguinem 
cordis  nervos  motorios  irritatione  exhaurire , partim  exhaustos 
instaurare  no  vaeque  irritationi  adaptare  dicunt.  Processus 
hosce  oppositos,  inanitionis  nempe  et  instaurationis,  ab  eodem 
sanguine  haud  mutato  proficisci  posse , a physiologia  plane 
abhorrere  mihi  videtur.  Yolkmann  in  Haemodynamice  tam 
evidenter  commonstravit , incitamenti  constantis  efficacitate  nun- 
quam actionis  et  quietis  vicissitudinem,  fatigationem  quidem 
at  non  refectionem,  induci  posse,  ut  irritamenti  sanguinis  vin- 
dices allatis  tantum  sophismatis  theoriam  suam  tueri  studeant. 
Nihil  enim  est  aliud,  quod  Schiff)  ad  Yolk manni  probra 
respondet,  plurimum  interesse  inter  fatigationem , quae  gravem 
alicujus  organi  actionem  excipiat,  et  eam  inanitionem  seu  hebe- 
tudinem , quae  irritationem  continuam  semp erque  reparatam 
sequatur.  Equidem  magnam  hanc  differentiem  intelligere  ne- 
queo. Activum  organon  modo  fit  excitatione , altera  parte  irri- 
tatio fatigat  eo,  quod  actionem  evocat.  Fatigatio  a materia- 
libus quibusdam  mutationibus  pendet,  quae  in  organo  activo 
partim  ipsius  actionis  sunt  sequelae  , partim  causarum  actionem 
inducentium  coeffectus  sistunt,  a mutationibus,  quas  in  uni- 
versum ad  metamorphosis  regressivae  categoriam  referendas 
dicere  possis.  Unde  igitur  processus  regressivi  discrimen  pro- 
ficiscatur in  utroque  casu,  quem  Schiff  finxit,  minime  est 
perspicuum.  Neu ti quam  ergo  iis  suffragari  possumus , qui 

sanguini  duplicem  usum  eumque  controversum,  nempe  actionem 
evocandi  et  evocatam  iterum  suspendendi , inesse  existimant. 

§.3.  Si  sanguinem  habemus  pro  stimulo , vim  irritantem 
tribuere  oportet  1)  aut  sanguini  qua  tali,  i.  e.  qua  solutioni 
definitae  e variis  partibus  anorganicis  et  organicis  compositae, 
quarum  mutua  proportio  quod  ad  functionalem  dignitatem  san-~ 
guinis,  qua  stimuli,  nonnullius  momenti  est;  2)  aut  singulis 


1)  Jenaische  Annalen  S.  326. 


sanguinis  partibus  constitutivis,  quibus  singularis  irritandi  fa- 
cultas competat.  Nunquam  haec  quaestio,  quod  ad  defensam 
hypothesin  sat  gravis,  proposita  est.  In  responsum  si  inqui- 
rimus, nullum  esse  editum,  videmus.  Omnibus  in  casibus  vis 
irritans  neque  ab  arteriosi  neque  venosi  sanguinis  indole  pendeat 
necesse  est:  tum  enim  in  dextro  tum  in  sinistro  corde  ner- 
vorum incitationem  efficit.  Nec  certus  concentrationis  gradus, 
nec  integritas  corpusculorum  sanguinis  aiicujus  ponderis  esse 
videtur,  Budge  enim  quod  ad  pulsationes  cordis  ranarum 
excisi  et  eloti  parcas  sanguinis  portiunculas,  quae  levi  colo- 
ratione  aquae  cor  alluentis  aegre  tantum  discernuntur,  magni 
aestimandas  esse  censet:  haud  dubie  autem  sanguis  hoc  in 
casu  quam  maxime  dilutus,  corpuscula  ejus  vix  non  rupta 
sunt.  Num  cordis  pulsationes  persistere  possent , si  immediate 
efficerentur  sanguine,  tantas  mutationes  experto? 

§.  4.  Eorum  sententiae,  qui  alternam  fibrarum  cordis 
actionem  sanguini  deberi  arguunt,  illud  porro  repugnat,  quod 
nullus  praeterea  musculus  similibus  motionibus  per  sanguinem 
submittitur.  Sunt  quidem,  qui  musculorum  quorundam  exci- 
sorum motus  certo  rhythmo  insignes  se  observasse  dicant,  e. 
gr.  Eemak  particularum  diaphragmatis,  Schiff^)  musculi 
pectoralis  minoris  et  intercostalium  felis.  Adnotandum  autem 
est,  hasce  contractiones  singulorum  musculorum  longe  simpli- 
ciores esse  cordis  motibus,  rhythmo  immutabili  sese  excipien- 
tibus. Illic  musculi  singuli  , imo  saepe  tantum  fasciculi  singu- 
lares ejusdem  musculi  intervallis  haud  certis  (,, rhythmicis  aut 
modo  irregulariter  rhythmicis^  Schiff)  motus  administrant, 
quos  ab  externis  pendere  injuriis  (ut  aeris  incitamento),  aut 
internis  decompositionibus  (ergo  stimulis  chemicis),  a succes- 
siva nervorum  arescentia  etc.  demonstrare  licet  ^);  hic  autem 
motuum  series  constanti  successione  evolvitur,  qui  sub  diver- 
sissimis conditionibus  externis  characterem  suum  servant  eoque 
modo  a prioribus  illis  motionibus  longe  discrepantes  cernuntur. 


1)  Archiv  fiir  physiolog.  Heilkande,  Bd.  IX.  S.  25. 

2)  Prof.  Volkmann  mox  idoneo  loco  irregulares  hujus  generis  contractiones 
disceptabit  easque  maximam  partem  ad  decompositiones  intra  musculos  referendas 
esse  docebit. 

Qui  demonstraturi  erant,  motus  rliytlimicos  sola  efficacitate 
nervorum  periphericorum  et  musculorum  irritabilium,  concur- 
rentibus incitamentis,  perfici,  ad  cordium  lymphaticorum  pul- 
sationes animum  advertebant,  quippe  quae  idoneum  motionis 
cordis  analogon  sistant.  Quod  in  capite  secundo  probavi, 
motus  hosce  ab  organo  centrali  pendere,  eo  magis  sententiae 
meae  favet,  quod  Schiff  antea  huic  theoriae  suae  argumento, 
uti  existimabat,  tantum  ponderis  tribuit,  ut  opinionem  suam 
non  mediocriter  modificari  fateretur,  si  contrarium  posset  probari. 

Ulli  occurrendum  est  objectioni.  Profiteri  possis,  et  non- 
nulli sane  professi  sunt,  sanguinem  longe  aliam  rationem  cum 
corde  inire,  quam  aliis  cum  musculis,  quoniam  hos  cana- 
les clausos  perfluat,  cum  illo  autem  immediatuni  in  cavitatibus 
ejus  contactum  alat;  hac  ex  causa  diversitatem  efficacitatis 
sanguinis  in  musculos  ita  deducere  possis,  ut  sanguinem  in 
vasis  nutritionem  ordinare,  in  cordis  autem  cavis  hujus  motum 
gubernare  dicas.  • Ita  Schiff  rem  interpretatur,  sanguinem  in 
cordis  cavitatibus  incitamentum  cordis  nervorum  esse  affirmans. 
Yeruntamen  interpretationi  repugnat,  quam  de  „incitamento- 
rum‘‘  natura  edidit.  Incitamentum  ultimam  esse  dicit  condi- 
tionem, quae  ad  seriem  conditionum  jam  oblatarum  accedere 
debeat,  ut  motus  oriri  possit.  At  secundum  ejus  theoriam 
cordis  nervus  systole  exhaustus  refectione  indiget,  ut  recipiendo 
incitamento  sanguinis  in  corde  semper  obvii  iterum  par  eva- 
dat. Inanitio  autem  non  alia  nititur  re,  nisi  materiae  con- 
sumptione, actione  inducta,  quam  inter  quietem  sarciri  opprtet, 
sanguine  nimirum  nutriente , ergo  sanguine  cordis  capillari. 
Hic  igitur  conditionem  exhibet,  quae  postremo  accedit,  ut  nova 
nervi  incitatio  per  sanguinem  cavitatum  novusque  motus  muscu- 
laris perficiatur,  i.  e.  sanguis  capillaris  secundum  ipsam  Schiffii 
definitionem  motionis  incitamentum  est.  Sanguis  igitur,  qui 
incitamento  inservit,  cum  corde  non  aliam  alit  necessitudinem, 
quam  sanguis  alius  cujusque  musculi  cum  hoc.  Nihilominus 
tamen  solum  cor  ad  motus  rhythmicos  eo  excitatur.  Quae  res 
in  facto  posita  nimium  habet  miri,  quam  ut  temere  possit 
probari. 

§.  5.  Eadem  res  in  facto  posita  redditur  suspecta,  si 

la  corde  quoque  conditiones  occurrere  meditamur,  quae  tres 
Schiffii  factores,  fibrae  contractilitatem , irritabilitatem  et 
incitamentum  non  offendant,  sub  quibus  autem  motus  rhythmici 
nequaquam , eveniant.  Primum  in  memoriam  revoco  cordis 
quietem,  si  n.  vagus  rivo  intermittente  incitatur:  cor  conquies- 
cens perfectis  pulsationibus  in  localem  irritationem  reagit, 
quod  argumento  est,  nervorum  incitabilitatem  esse  incolumem 
musculumque  contractilem.  Tertia  etiam  Schiffii  conditio, 
sanguinis  incitamentum,  haud  deficit;  cor  enim  sanguine  ex- 
panditur. Nihilosecius  aliquamdiu  quies  intrat,  quae  tres  illos 
factores  ad  restituendas  contractiones  non  sufficere  argumen- 
tatur. Mentionem  deinde  facio  cordis  quietis,  quam  Stannius 
ligato  sinu  venoso  induxit:  accedit  enim,  quamquam  tres 
Schiffii  conditiones  integerrimae  adsint.  Denique  haec  ex- 
perimenta rem  tractatam  probantia  subjiciam: 

Exper.  YI.  Cordis  ranini  atria  et  ventriculus  segre- 
gentur. Ventriculus  pulsare  pergit  vel  paulo  post  operationem 
pulsationes  recuperat.  Tum  sectione  transversa  inferius  dimi- 
dium aut  bis  tertia  pars  inferior  ventriculi  disjungatur  a parte 
superiore,  quo  facto  superior  pars  semper,  inferior  nunquam 
pulsationes  continuabit.  Quas  observationes,  jam  dudum  notas, 
in  magno  exemplorum  numero  (centum  et  quod  excurrit)  in 
instituto  physiologico  Halensi  confirmatas  vidi.  Quid  vero  ex 
iis  prodit?  Inferior  ventriculi  pars  adhuc  irritabilitate  utitur, 
contractionibus  enim  partis  incitamento  immediate  tactae  in 
stimulos  locales  reagit.  Etiamsi  extus  et  intus  sanguine  hu- 
mectatur,  tamen  hoc  ,, specificum  incitamentum  cordis  nervo- 
rum‘‘  haud  sufficit,  ut  vel  una  contractio  partis  muscularis 
ad  contractionem  idoneae  et  incitabilis  efficiatur,  multo  minus 
ut  contractionis  et  expansionis  vicissitudo  continua  provocetur. 
Proinde  tres  Schiffii  factores  ad  instaurandos  motus  cordis 
rhythmicos  nequaquam  sufficere  videntur. 

Exper.  YII.  A margine  superiore  ventriculi  ab  atriis 
sejuncti  quaeque  particula  septi  atriorum  eo  modo  auferatur, 
ut  introitus  cavitatis  ventricularis  non  duplex,  sed  simplex  sit; 
ventriculus  continuo  pulsare  perget.^)  Tum  in  ventriculi  ca- 


1)  B id  der  (Ueber  raumlich  getrennte  und  functionell  verschiedene  Nerven- 

vitatem  juxta  axis  longitudinalis  directionem  acus  inseratur, 
per  ventriculi  mucronem  trudatur  ejusque  ope  ventriculus 
mensae  perpendiculariter  affigatur.  In  cavum  ejus  apertum 
guttulae  aliquot  sanguinis  immittantur  et  facies  etiam  externa 
ejus  per  intervalla  sanguine  humectetur.  Deinde  a tubere 
valvulari,  quod  superiorem  ventriculi  marginem  format,  forfice 
acuta  particulae  exiguae  deinceps  rescindantur,  Quo  plures 
particulae  rescissae  sunt,  eo  magis  frequentia  pulsationum 
ventriculi  minuetur.  Paullo  post  ventriculus  plane  subsistit, 
at  per  breve  tantum  tempus,  nam  reficitur  et  sine  causa  externa 
contractiones  suas  denuo  auspicatur.  Continuata  particularum 
resectione,  intervalla  usque  ad  pulsationum  reditum  longiora 
evadunt;  quas  tamen  post  intervallum  aliquot  hor.  minutarum 
redintegratas  vidi.  Postremo,  nova  resecta  particula,  pulsa- 
tiones in  perpetuum  deficiunt.  Saepe  fere  tertia  superior  ven- 
triculi pars  auferenda  est,  antequam  continua  ejus  quies 
existit.  Segmenta  ab  interiore  marginis  ambitu  desumpta  multo 
majorem  effectum  inferre,  multo  longiora  intervalla  majorem- 
que  motuum  debilitatem  producere  videmus,  quam  segmenta 
ab  ambitu  exteriore  demta.  Si  tandem  pulsationes  admodum 
rarae,  debiles  et  tardae  evadunt,  ut  plurimum  a certo  margi- 
nis superioris  loco  initium  capiunt  indeque  per  aliquam  partem 
diffunduntur.  Quodsi  a loco  contractionum  exordiali  particu- 
lae exiguae  resecantur,  motus  autonomici  post  breve  penitus 
finiuntur;  reliquiae  ventriculi  in  stimulos  locales  non  amplius 
universalibus  reagunt  contractionibus,  sed  localibus,  quae  qui- 
dem irritabilitatem  servatam  testantur.  Si  ergo  majorem  ven- 
triculi partem  sub  conditionibus  intuemur,  quas  Schiff  ad 
peragendas  contractiones  rhytbmicas  sufficere  putat,  si  hasce 
contractiones  nihilo  secius  deficere  intelligimus,  theoriae  illius 
physiologi  merito  diffidimus,  eo  magis,  quod  res  modo  memo- 


centra  im  Froschhcrzen.  Mullers  Archiv  Jahrg,  1852  S.  163  sqq.)  contendit,  se  ablato 
septo  atriorum  toto  nunquam  autonomicas  ventriculi  pulsationes  , sed  modo  illatis 
stimulis  externis  reflexorias  observasse.  E quibus  conclusit,  ganglia  in  margine  ven- 
triculi superiore  a se  detecta  accuratiusque  descripta  non  nisi  reflexoria  esse  organa 
centralia.  Numerosae  observationes  animadversionis  B id  der  i veritatem,  ergo  etiam 
ratiocinium  inde  ductum  de  ventriculi  gangliorum  functione,  repudianda  esse  diserte 
mihi  persuadent. 

rata  certissimis  observationibus  nititur;  in  magno  enim  casuum 
numero  ne  una  quidem  exceptio  locum  habuit. 

Exper.  VIII.  Ventriculi  cordis  ranini  ceteroquin  in- 
tegri in  media  parte  aut  in  linea,  quae  tertiam  ejus  partem 
superiorem  a bis  tertia  parte  inferiore  separat,  ligatura  eum 
in  modum  constringatur,  ut  haec  facile  removeri  possit,  quo 
facto  ligatura  auferatur,  ut  sanguis  in  partem  ventriculi  infe- 
riorem descendere  possit:  pars  inferior  motus  expers  jacet 
atque  pulsationum  partis  superioris,  quae  rhythmo  regulari  cum 
atriorum  pulsationibus  se  excipiunt,  minime  particeps  est, 
summum  partis  superioris  contractionibus  mechanice  corripitur. 
Cur  autem  pulsationes  desinunt,  si  sanguis,  fibra  contractilis 
et  nervus  incitabitis  ad  eas  restituendas  sufficiunt?  Tres  illae 
conditiones  adsunt  in  inferiore  ventriculi  parte;  frustra!  nam 
velut  mortua  jacet.  Principium  igitur  movens  absit  necesse 
est^  Neque  enim  in  sanguine  inest,  nee  in  nervo  incitabili, 
nec  in  fibra  contractili.  Quae  si  motus  efficere  possent,  nus- 
quam faustior  obtingeret  occasio,  quam  his  in  casibus,  quibus 
cor  est  districtum,  pars  mortua  cum  pulsante  cordis  portione  ad- 
huc cohaeret.  Motus  autem  non  intrat,  quoniam  conditionum 
trium  a Schiff  propositarum  syndrome  re  vera  effici  nequit. 

§.  6.  Paragraphi  superiores  argumentantur,  contractionis 
et  expansionis  vicissitudinem , quam  statu  normali  in  corde  ob- 
servamus, Schiffii  theoria  non  explicari.  Sanguis  eo  sensu, 
quo  Schiff  utitur,  pro  stimulo  haberi  non  potest,  quoniam 
repugnantia  est  in  eo,  quod  nervos  motorios  irritatione  simul 
exhauriat  et  inter  quietem  restituat;  quod  insignes  composi- 
tionis ejus  mutationes  evenire  possunt,  quin  motus  cordis  sub- 
sistant, quoniam  nullius  musculi  alius,  saepe  ne  cordis  quidem 
motus  evocare  valet,  quanquam  reliquae  conditiones  expostu- 
latae adsint. 

Qui  factum  est,  ut  sanguis  incitamentum  motorium  cordis 
nervorum  existimaretur?  Argumentum  a duabus  observationibus 
praecipue  desumptum  est,  quae  corda  sanguine  carentia  non 
amplius  pulsare  et  corda  quiescentia  sanguine  humectata  pul- 
sationes suas  recuperare  posse  docent.  Utrumque  ex  parte 
tantum  concedendum:  modo  enim  ,,post  hoc‘‘  largiri  possumus, 

„propter  hoc‘‘  in  omnibus  illis  expmmentis  minimum  in  sus» 
penso  est.  Saepe  cor  subsistere  videmus,  si  prorsus  (i.  e. 
quoad  licet)  sanguine  vacuefactum  est.  Sed  notandum  est,  cor 
per  adminicula  consequendo  huic  scopo  inservientia  conditio- 
nibus admodum  praeternaturalibus  submitti,  quae  maximam 
partem  per  se  jam  sufficiunt,  ut  pulsuum  cessatio  inducatur. 
Ita  res  se  habet,  si  Schiff,  duce  Hali  ero,  alterutrum 
cordis  dimidium  ligatis  vasis  inferentibus , et  patefactis  ef- 
ferentibus vacuefacit  , aut  si  ranae  cor  excisum  stimulis 
galvanicis  continuis  cogit,  ut  omnem  fere  sanguinem  edat. 
Argumentandi  vim  prioris  casus  W e b e r merito  addubitavit, 
ejusque  dubitationes  vix  a Schiff  refutatae  sunt;  quod  ad 
alterum  exemplum,  modum  me  excedere  haud  credo,  si 
ambiguum  existimem,  utrum  quies  irritatione  cordis  exhauriente, 
an  sanguinis  evacuatione  efficiatur.  Dignitatem  sanguinis,  qua 
incitamenti,  maxime  illi  casus  tueri  videntur,  in  quibus  san- 
guine in  corda  exsanguia  injecto  pulsus  inhibiti  restituebantur. 
Probe  autem  dispiciendum  est,  primum  anceps  esse  futurum, 
utrum  irritans  sanguinis  facultas  an  mechanicus  in  cor  effectus 
cum  injectione  conjunctus  pulsationum  reditum  causetur  (cor 
conquiescens  ad  repetendas  pulsationes  inhibitas  potest  im- 
pelli, si  stimulus  mechanicus  semel  ei  admovetur;  tum  enim 
non  una,  sed  tota  pulsationum  series  saepe  oritur),  deinde 
nullo  in  casu  dirimi  posse,  utrum  sanguis  nervos  immediate 
submittat  incitationi,  an  potius  labefactam  eorum  receptivitatem 
pro  stimulis  aliunde  profectis  instauret.  Secunda  sententia 
probabilior  mihi  videtur,  dummodo  reputem,  me  saepe  muscu- 
los, qui  ad  irritationes  nervorum  suorum  galvanicas  levibus 
tantum  contractionibus  respondebant,  fortius  et  validius  sese 
contrahere  vidisse  nervis  sanguine  humectatis.  Hac  ex  parte 
generatim  res  intuenda  est,  si  sanguinis  necessitatem  pro 
quibuscunque  functionibus  organicis,  itaque  etiam  pro  cordis 
motu  agnoscere  vis.  Etenim  mixtionis  formaeque  normalis 
partium  organicarum  conservatio  primam  actionis  earum  legi- 
timae conditionem  constituit.  Adjuncta  est  conservatio  pro- 
cessui nutritionis  regulari,  qui  sanguine  sustentatur.  Hic  ergo 
conditionem  vitae  organicae  in  universum  sistit,  ad  substrata 


49 


machinae  sustentandae  necessaria  referendus  est;  in  hanc  autem 
singulares  vires  agant  oportet,  ut  motus,  quos  constructio  ejus 
fieri  patitur , re  vera  efficiantur.  Sanguinem  igitur  conditionibus 
fundamentalibus  universis  existentiae  organicae  interponimus, 
non  causis  occasionalibus  mutationum,  quae  in  organismo  ob- 
servantur, i.  e.  non  stimulis,  inprimis  quum  hoc  in  casu  res 
in  facto  positae  superioribus  paragraphis  illustratae  extra  om- 
nem dubitationem  collocent,  sanguinem  non  esse  stimulum  moto- 
rium, si  experimenta  caute  instituantur,  ita  nimirum,  ut  alii  in 
cor  efiPectus,  quales  inter  experimenta  ab  aliis  facta  haud 
dubie  saepe  locum  habebant,  prohibeantur. 

Tres  conditiones  a Schiffio  propositas  haud  sufficere  in- 
telleximus ad  provocandas  cordis  contractiones , multo  minus 
igitur  ad  contractionis  et  expansionis  vicissitudinem  proferen- 
dam, quam  Schiffius  interpretari  conatur.  Jam  igitur  ad 
alterum  progredior  momentum,  ad  argumenta  scilicet,  quae 
ad  II.  regularem  contractionum  cordis  partium 
singularum  successionem  Schiffii  theoria  ex- 
plicari non  posse 
arguant. 

§.  7.  Typus  regularis  pulsationum  cordis  partium  singu- 
larum si  fibrarum  cordis  muscularium,  quae  certa  dispositione 
utuntur,  fibrae  nerveae  incitabilis  et  sanguinis,  qua  stimuli, 
synergia  niteretur,  qui  tres  factores,  dum  cor  ullum  ostendit 
motum,  semper  sine  ulla  essentiali  qualitatis  mutatione  agunt, 
nullae  deviationes  a normali  motuum  cordis  successione  occur- 
rerent. Mutationes  enim  effectuum  non  nisi  a causarum  mu- 
tatione pendere  possunt;  tres  autem  illi  factores  mutati  non 
sunt.  Ke  autem  in  facto  posita  constat,  cordis  pulsationum 
abnormitates  occurrere:  Volkmann  ad  hos  casus  diligentius 
animos  attendit')  et  exempla  ab  eo  tradita  motus  inordinatos 
singularum  cordis  partium  oriri  posse  testantur,  quin  tres  fac- 
tores a Schiffio  propositi  gravius  offensi  sint.  (In  corde 
mammalium  exempli  gratia  recluso  thorace;  incisuris  certae 
longitudinis  cordi  ranae  illatis;  opio  in  cor  injecto  etc.)  Hinc 


1)  Haemodynamik  S.  379. 

consequitur,  typum  regularem  motionum  cordis  nec  non  ejus 
deviationes  ab  illa  triade  sola  nequaquam  pendere,  hanc 
ergo  ad  normam  sustentandam  haud  sufficere.  Haec  sola  con- 
templatio, quam  latius  non  persequar,  quum  ab  aliis  pro- 
lixius exposita  sit,  ad  refutandam  Schifii  theoriam  omnino 
sufficere  mihi  videtur. 

§.  8.  Si  cor  motu  agitatum  respicias , typum  fortasse 
motionum  cordis  duce  Schiffio  explicari  velis,  si  ejus  theo- 
riam, quae  cordis  nervos  sanguine  exhauriri  et  refici  statuit, 
amplectaris : atria  prius  se  contrahunt,  quam  ventriculus,  illorum 
igitur  nervus  motorius  maturius  exhauritur,  itaque  maturius 
instauratur,  qua  instauratione  idoneus  redditur,  ut  per  san- 
guinem submittatur  conditioni  contractiones  efficienti.  Omni 
autem  interpretatione  ea  exempla  destituuntur,  in  quibus  cor 
motionum  intervalla  exhibet  iisque  exactis  pristinas  contrac- 
tiones inde  ab  atriis  incipit.  Hujusmodi  exemplis  hactenus 
cordis  quies  inter  nervi  vagi  irritationem,  nec  non  quies  tran- 
sitoria cordis  excisi  saepe  obvia  interponebatur.  Novum  autem 
est,  motionis  cordis  intervallum  existere,  si  confinio  inter  si- 
num venosum  et  atrium  ligatura  imponatur.  Stannius'), 
applicata  tali  ligatura,  perfectam  cordis  quietem  se  induxisse 
asserit.  Observatio  vero  ejus  manca  est;  cor  enim  semper 
sponte  motiones  suas  repetit,  postquam  aliquamdiu 
conquievit.  Quum  res  ista  magni  sit  momenti,  Stannii  expe- 
rimentis circa  ligaturas  institutis  parapraphum  singularem 
dicabo. 

§.  9.  Professor  Volkmann  primus  indagavit,  ligatura 
circa  locum  designatum  applicata,  nunquam  cor  plane  sub- 
sistere,, id  quod  Stannius  contendit,  sed  tantummodo  motionis 
cordis  intervallum  oriri.  Quam  rem  mecum  communicavit,  ut 
experimentis  longius  eam  pervestigarem.  Quae  observaverim, 
hic  apponam: 

1)  Ligatura,  de  qua  hic  agitur,  non  semper  repentinam 
cordis  quietem  efficit,  saepe  enim  plures  pulsationes  retar- 
datae antecedunt  (ad  octo  usque  ante  intervallum  equidem 


1)  Mullcr’s  Archiv  18  )2  S.  85—92. 

observavi).  Quae  irregularitates  ex  ea  fortasse  causa  proficis- 
cuntur, quod  ligatura  non  semper  eundem  locum  exacte  attingit. 

2)  Duramentum  intervalli  motionis  admodum  ditfert;  ab 
hor.  minut.  1’^  ad  15 — 25. 

3)  Pulsationes  quietem  sponte  excipientes  variis  in  casibus 
variam  exhibent  frequentiam,  quae  paulatim  ad  certum  usque 
gradum  evehitur,  unde  postea  sensim  recedit.  E.  gr. 

a)  Quies  hor  sec.  300;  dein  puls.  12^  per  hor.  minut.  — 
Elapsis  septem  minut.  puls.  19’^  per  minut;  haec  quidem 
summa  erat  frequentia,  quae  inde  paulatim  intra  18  hor. 
minut.  eatenus  decrevit,  ut  elapso  hoc  tempore  vix  unus 
pulsus  intra  hor.  minut.  numeraretur. 

b)  Adhibita  ligatura , pulsationes  adhuc  quatuor  intra  57 
hor.  secund.  locum  habuerunt,  quo  facto  quies  245  se- 
cund.  accessit.  Prima  post  intervallum  minuta  pulsa- 
tiones numerabantur  14 , nona  horae  minut.  25 , tum 
intra  5 hor.  minutas  pulsationes  inter  23  et  24  per  sin- 
gulas minutas  fluctuabant.  Deinde  continuum  decre- 
mentum adeo  vero  tardum,  ut  elapsis  22  hor.  min.  ad- 
huc puls.  18  per  minut;  praeteritis  aliis  hor.  minutis  32 
puls.  16,  iterumque  praeterlapsis  minut.  10  puls.  12 
numerarentur  per  min. 

Utroque  in  casu  pulsationum  redeuntium  frequentia  non 
admodum  inter  se  discrepat,  eadem  tamen  multo  minor  inve- 
nitur, ut  exempla  docent  sequentia,  mihi  obvia,  priusquam 
frequentiam  aliquamdiu  increscere,  tum  decrescere  compereram, 

c)  Quies  hor.  minut.  7,  inter  primas  pulsationes  quinas  in- 
tervalla minut.  5,  2,  6,  4.  Paullatim  intervalla  breviora 
reddebantur,  ita  ut  inter  duodecimam  et  decimam  ter- 
tiam pulsationem  non  nisi  intervallum  minut.  2^  inter- 
cederet. Elapsis  hor.  minut.  21  pulsationes  admodum 
regulariter  intervallis  minut.  1%  et  post  alias  minut.  15 
intervallis  minut.  1^^'  disjungebantur. 

d)  Hoc  in  casu,  omnium  quos  observavi  maxime  regulari, 
nul\a  quies,  sed  modo  retardatio  pulsationum  haud  me» 
diocris  accessit.  Ligatura  nempe  applicata,  singulae 
pulsationes,  quarum  23  intra  minut.  dimidiam  antea  nu: 

4 * 

merabantur,  intervallis  secundorum  115,  170,  167,  91, 
100,  115,  116,  126,  132,  inter  se  distabant. 

4)  Quod  ad  elonganda  intervalla  magni  momenti  esse  vi- 
detur, si  atrii  pars,  quae  a confinio  sinus  venosi  et  atrii 
proxime  abest,  simul  constringitur.  Intervallum  longissimum 
observatum  minutarum  25  in  exemplo  apparuit,  quo  illa  atrii 
pars  consulto  ligatura  comprehendebatur. 

5)  Idem  eventus,  qui  ligaturae  ope,  aliis  etiam  mecha- 
nicis in  confinium  sinu-atriale  effectibus,  e gr.  hac  parte  vul- 
sellae angustae  brachiis  compressa,  obtinetur,  imo  etiam  ita, 
ut  loca  illa  forfice  celeriter  discindantur,  quo  contusio  efficitur. 

6)  Mira  omnibus  in  casibus , quibus  ligatura  loco  de- 
signabo imponitur,  cita  abolitio  cordis  actionis  est.  Quemad- 
modum excisa  corda  ranina  auctore  Budge  horas  8 — 24  pul- 
sant, ita  cor  raninum  substrictum  motiones  suas,  post  inter- 
vallum recuperatas,  saepius  elapso  horae  ^ amittit;  raro 
pulsationes  per  paucas  horas  protrahuntur. 

Intererat  igitur,  phaenomenorum  mirificorum  post  adhibi- 
tam ligaturam  interpretationem  invenire.  Decursus  motuum 
post  ligaturae  applicationem  miram  exhibet  analogiam  cum 
irritationis  n.  vagi  effectibus:  cordis  enim  quies  accedit  vel 
post  aliquot  pulsationes  tardiores ; tum  pulsationes  revertuntur, 
initio  quidem  crescente  frequentia.  Haec  analogia  tanta  est,  ut 
necessitas  fere  appareat,  ligaturae  effectum  e mechanica  irri- 
tatione periphericorum  n.  vagi  finium,  quae  paulatim  in  inani- 
tionem transeat,  eoque  modo  reditum  actionis  nervorum  cordis^ 
antagonistae  irritatione  inhibitae  admittat,  explicandi.  Grave 
quidem  probrum  in  hanc  explicationem  potest  deferri,  nimirum 
quod  mechanica  irritatio  truncorum  n.  vagi  per  ligaturas,  in- 
cisuras etc.  nullum  praebeat  effectum.  Hoc  autem  probrum 
aufertur,  si  sequentia  meditamur:  1)  Medulla  oblongata  inju- 
riis mechanicis  celeriter  destructa,  saepe  cordis  quies  existit, 
quae  modo  mechanica  irritatione  fini  uni  n.  vagi  centralium 
explicari  potest.  2)  Ut  mechanica  nervi  alicujus  offensio  irri- 
tationem ejus  producat,  certa  quadam  celeritate,  nondum  ac- 
curatius definienda,  fiat  necesse  est.  Facile  potest  accidere, 


l)Eckhard,  Grandzfige  etc.  S.  84. 

nt  fibrarum  positione  inter  fasciculos  musculares  n.  vagi  fini- 
bus periphericis  per  musculum  dimanantibus  conditiones  im- 
pertiantur, quibus  mechanica  vis  debita  celeritate  agit,  ut  sti- 
mulum exhibere  possit,  quae  conditiones  a nudis  vagorum 
truncis  absunt.  3)  Experientia  nobis  persuadet,  nervorum 
expansiones  terminales  in  stimulum  aliter  reagere  ac  eorum 
truncos  (Web er).  Itaque  nervi  vagi  fines  terminales  mecha- 
nicis incitamentis  aliter  affici  ac  truncum,  neque  incognitum 
neque  inexspectatum  esse  potest. 

Ligaturas  certarum  cordis  partium  incitamentorum  instar 
in  nervos  constrictos  agere,  alia  exempla  confirmant.  Irritatio 
galvanica  superioris  ventriculi  marginis  cordis  motum  accelerat, 
idem  fit,  si  haecce  pars  ligatura  constringitur,  aut  vulsellae 
brachiis  comprimitur.  Nam  1)  cordis  quies  ligatura  sinu- 
atriali inducta  suspenditur,  vinctura  circa  superiorem  ventriculi 
marginem  applicata.  2)  Hae  ligaturae  oblatis  conditionibus 
cordis  pulsationes  accelerant.  Quodsi  enim,  ligatura  circa 
sinum  venosum  adhibita,  exspectamus,  donec  cordis  pulsus  re- 
dierunt, frequentiam  eorum  ligatura  circa  marginem  atrio-ven- 
tricularem  imposita  non  mediocriter  augere  possumus.  In  casu 
supra  sub  litt.  c.  relato,  quo  pulsationum  frequentia  tam  erat 
exigua,  ut  singuli  ictus  intervallo  minutarum  1]4  distarent, 
ventriculus,  postquam  margini  ejus  superiori  vinctura  erat  im- 
posita, per  plures  hor.  minutas  singulas  sese  excipientes  decies 
sexies  micabat.  Simili  ratione  aliis  in  casibus,  margine  atrio- 
ventriculari vulsellae  angustae  brachiis  compresso,  pulsationum 
frequentia  a 4 ad  21 , a 2 ad  12 , a 3 ad  13 , ab  8 ad  15 
per  singulas  minutas  evehebatur.  — Quemadmodum  mechanica 
ofiPensio  marginis  ventriculi  superioris  eundem  profert  effectum, 
quem  galvanica  irritatio,  ita  etiam  de  bulbo  aortae  compara- 
tum est.  Si  cordis  ictus  substricto  sinu  venoso  inhibitus  re- 
diit, frequentia  ejus  bulbo  compresso  certe  potest  augeri,  etsi 
augmentum  nunquam  tantum  est,  quantum  substricto  ventriculi 
margine  superiore. 

Proinde  ligaturae  simili  ratione  ac  rivi  intermittentes  sti- 
mulorum more  agunt.  Vix  ergo  dubitaverim,  cordis  quietem, 
ligaturis  circa  confinium  sinu-atriale  impositis,  ad  vagi  irrita- 

tionem  esse  referendam.  Cur  stimulus  mechanicus  hoc  in  casu 
gravius  afficiat  vagum,  quam  nervos  cordis  musculo-motorios 
simul  constrictos , ita  ut  illius  functio  praevaleat , dirimi  non- 
dum potest. 

§.  10.  Quibus  expositis,  ad  rem  ipsam  revertor.  Pulsa- 
tionum cordis  reditus,  ligatura  ad  confinium  sinu-atriale  appli- 
cata, novum  obtulit  argumentum,  cordis  motionum  typum  nor- 
maliter post  longiora  intervalla  restitui.  Quomodo  tandem 
Schiff  hosce  casus  interpretatur?  Majorem  tenuitatem  pa- 
rietum atrii  in  auxilium  vocat,  quippe  quae  ibi  faciliorem  san- 
guini aditum  ad  nervos  concedat,  quam  in  ventriculo ; tanquam 
ex  eo,  quod  atriorum  musculi  crassitie  minore  excellunt,  quam 
ventriculi,  concludere  liceat,  nervos  in  illis  superficiei  propio- 
res esse,  neque  in  utraque  cordis  parte  eadem  ratione  per 
interiorem  superficiem  diffundi.  Schiffii  interpretatio  nil 
nisi  hypothesiu  artificiosam  exhibet,  ad  tuendam  theoriam  suam 
de  cordis  motibus  fictam  et  neque  probatis  neque  probabili- 
bus conjecturis  superstructam. 

§.  11.  Denique  motus,  qui  corde  adhuc  incitabili  illa- 
tis stimulis  externis  oriuntur,  nullo  pacto  explicari  possunt,  si 
tres  factores  solos  a Schiffio  propositos  cordis  motum  gu- 
bernare statuimus.  Si  enim  corda  debitam  irritabilitatem  ha- 
bentia quovis  stimulo  adhibito  motionem  secundum  normalem 
pulsationis  typum  offerunt,  in  atriis  incipientem,  in  ventriculo 
desinentem,  — quanam  ratione  theoriae  illius  sectatores  hunc 
reagendi  modum  interpretabuntur?  Ne  ipse  quidem  Schiff 
explicationem  nobis  suppeditare  potest.  Idem  vero  rem  illam 
in  facto  positam  pro  vera  haud  agnoscit,  quam  ante  eum 
physiologorum  praestantissimorum  multi,  iique  haud  mediocres 
observatores,  omni  dubitatione  expeditam  existimaverant.  Af- 
firmat enim^),  unumquodque  cor  perfecta  irritabilitate  prae- 
ditum, cujus  contractio  stimulo  locali  sit  effecta,  primum 
semper  in  loco  irritato  se  contrahere,  indeque  motum  qua- 
quaversus diffundi.  Equidem  quum  in  differentiam  observa- 
tionum Schiffii  et  priorum  physiologorum  magna  cum  atten- 


1)  Jenaische  Annalen  Jahrg.  1851.  S.  343. 

tione  inquisiverim,  ventriculum  Irritatum  saepe  non  prius  mo- 
tum obtulisse,  quam  atriorum  contractio  praecessisset,  affirmare 
possum.  Ejusmodi'  autem  motus,  irritatato  ventriculo  in  atrio 
ordiens,  non  simplicis  motus  irritativi,  sed  reflexorii  indolem 
prae  se  fert,  et  explicari  nequit,  si  activos  cordis  motionum 
factores  modo  eos  statuimus,  quibus  Scliiff  omnia  explicari 
posse  opinatur. 


§.  1.  Superiore  in  capite  demonstrare  studui,  cordis 
motum  Schiffii  theoria  non  satis  explicari,  i.  e.  neque  re- 
gularem contractionis  et  expansionis  vicissitudinem,  neque  con- 
stantem motuum  in  singulis  cordis  partibus  successionem. 
Sub  conditionibus,  nec  sanguinem  nec  nervorum  irritabilitatem 
nec  musculorum  contractilitatem  essentialiter  alterantibus, 
cordis  motuum  rhythmus  suspendi,  typicus  eorum  decursus  tur- 
bari potest,  id  quod  argumento  est,  normalem  eorum  regula- 
tionem alio  momento,  quam  tribus  illis  factoribus,  sustentari. 
Jam  quaeritur,  quodnam  sit  illud  momentum?  Ubi  in  orga- 
nismo de  motibus  agitur,  compositam  indolem  habentibus,  ita 
ut  series  singulorum  elementorum  sese  movendi  facultate  prae- 
ditorum ad  concinnam  actionum  suarum  conjunctionem  inter 
se  consocietur,  conjunctionem  istam  certis  nervorum  systematis 
partibus  adnexam  videmus,  quae  secundum  terminologiam,  cui 
obsequimur,  organorum  centralium  nomine  debent  notari.  Ita 
motionis  typus  cordium  lymphaticorum  actione  quorundam  me- 
dullae spinalis  locorum,  successio  regularis  elementorum  mo- 
toriorum systematis  respiratorii  medullae  oblongatae  actione 
regulatur;  absque  medullae  spinalis  efficacitate  motus  ordinati 
extremitatum  non  perficiuntur.  Quae  analogiae  suspicari  ju- 
bent, cordis  etiam  motui  organon  centrale  ordinans  esse  dica- 
tum, id  quod  motus  reflexorii  cordis  extra  dubitationem  positi 
confirmant. 


V. 

Ganglia  motuum  cordis  organon  centrale. 

Ubinam  vero  organon  centrale  cordis  moturnn  quaerendum? 
Ad  hanc  questionem  per  exclusionem  responsuri  sumus.  Non 
extra  cor  organon  illud  quaerendum  est;  functiones  enim,  quas 
organi  centralis  actioni  adscribimus , corde  exstirpato  persistunt. 
At  vero  ut  cordis  motuum  ordinatio  sustentetur,  non  omnes 
cordis  partes  ejusdem  dignitatis  sunt;  organon  centrale  iis  in 
partibus  erit  collocandum,  quarum  absoluta  necessitas  quod 
ad  normalem  cordis  motum  commonstrari  potest.  Has  partes 
cordis  esse  portiones  gangliares  videmus,  nihilque  probabilius 
videtur,  quam  ganglia  cordis  pro  organis  illis  centralibus  esse 
habenda,  quorum  necessitatem  agnoscere  debeamus. 

Sunt,  qui  gangliis  in  perficiendo  cordis  motu  majores  partes 
assignare  dubitaverint.  Cur?  nonne  plurima  testantur,  ganglia 
in  nervorum  systemate  locum  eximium  tenere?  Ut  discedamus 
ab  eo , quod  in  inferioribus  animalium  classibus  ganglia  cerebri 
et  medullae  spinalis  locum  tenent,  microscopio  composito 
edocti,  apud  animalia  etiam  superiora  gangliis,  certe  rationq 
anatomica,  insignem  dignitatem  tribuendam  esse,  haud  igno- 
ramus; fibris  enim  nerveis  originem  praebent;  centralis  autem 
locus  terminalis  fibrarum  nervearum  quod  ad  functionem  earum 
semper  magni  momenti  est.  ^ 

Quemadmodum  in  universum  non  diffitemur,  gangliis,  ubi- 
cunque inveniuntur,  gravem  in  functionem  organorum  eorum, 
quae  nervi  ex  illis  proficiscentes  adeunt,  efficacitatem  esse 
adscribendam , ita  praecipue  cordis  ratione  habita  hoc  largiemur. 
In  cordis  gangliis  Bidderus  majore  cum  probabilitate  quam 
in  aliis  fibrarum  nervearum  originem  commonstrare  potuit. 
Nullo  in  organo  apparatus  gangliosi  necessitas  ad  motus  regu- 
lares evidentius  potest  ostendi,  quam  in  corde.  Nam 

1)  cordis  gangliis  inter  se  diductis  motuum  cordis  rhyth- 
mus regularis  offenditur,  id  quod  manifestissime  cernimus,  si 
ventriculum  ab  atriis  rescindimus.  Utraque  pars  pulsare  pergit, 
normalis  autem  motuum  ratio  in  utraque  penitus  exstincta  est; 
altera:  majorem  pulsuum  frequentiam  quam  altera  exhibet. 
Proinde  normalis  motuum  cordis  successio  gangliorum  cordis 
inter  se  conjunctione  determinatur. 

2)  Cordis  partes  a gangliis  plane  segregatae  motionibus 

in  perpetuum  destituuntur  spontaneis,  quod  Exp.  VI.,  VII., 
VIII.  probant.  Quodsi  in  exper.  VII.  ventriculi  pulsationes 
postremae  particulae  marginis  ejus  superioris  (gangliaris)  ad- 
junctas, si  et  spontaneos  et  reflexorios  ventriculi  motus  ab- 
lata illa  particula  plane  exstinctos  videmus,  nonne  credamus 
oportet,  in  hac  particula  conditiones  cerni,  quae  pulsuum  susten- 
tationem efficiant? 

§.  2.  Si  ganglia  motuum  cordis  organa  centralia  consti- 
tuunt, quanam  ratione  hanc  functionem  administrent,  disqui- 
rendum est.  Utrum  eam  vim  regulatoriam  exercent,  ut  sti- 
muli motorii  foris  iis  subvehantur,  quos  ordine  certo,  legitimo 
ad  motorios  cordis  nervos  per  certas  directiones  deferant,  an 
organorum  centralium  autonomicorum  instar  agunt , ita  ut  aequi- 
librii perturbationes  in  se  oriri  patiantur,  quae  in  motorios 
cordis  nervos  propagentur  eorumque  incitationem  proferant? 
Certo  haec  res  dirimi,  argumentum  apodicticum  sententiae 
posterioris  exhiberi  nequit;  attamen  haecce  probabilior  est 
priore,  eam  ab  causam  negativam,  quod  talium  agentium, 
quae  pro  stimulis  habenda  sunt,  synergiam  in  cordis  motu 
ignoramus.  Sanguinem  incitamenti  partes  non  agere,  supra 
exponere  studuimus.  Haud  minus,  fieri  posse,  ut  organa  cen- 
tralia causas  aequilibrii  perturbationum,  quas  ad  nervos  mo- 
torios transire  patiuntur,  in  se  ipsis,  in  organisatione  sua  in- 
teriore contineant,  supra  explanatum  est.  Schiff^),  orga- 
norum centralium  autonomicorum  existentiam  demonstratam 
esse  supponens , autonomiae  categoriam  ad  cordis  ganglia  de- 
ferri posse,  a priori  disputat.  ,,Es  sei  doch  unmoglich,  ait, 
die  Diastole,  diesen  Zustand  vollkommener  Passivitat,  ais 
Thatigkeit  jener  Centraltheile  aufzufassen.“  Idem  alibi ^): 
,,Es  ist  imbegreiflich , wie  man  es  fiir  die  Thatigkeit  eines 
Centralorganes  halten  konnte,  einen  Muskel  in  eine  regel- 
massig  sieh  wiederholende , andauernde , totale  Unthatigkeit 
zu  versetzen,  oder  aus  einer  solchen  Unthatigkeit  eine  neue 
Thatigkeit  zu  entwickeln.^‘  Ad  quam  Schiffii  admirationem 


1)  Jenaische  Annalen  1851  S.  337, 

2)  Archiv  f.  physiol.  Heilk.  IX.  S.  25. 

,,incredibile‘‘  nobis  videri  respondemus,*  eundem  autonomiae 
gangliorum  propugnatoribus  tam  perversam  sententiarum  suarum 
interpretationem  imputare  potuisse ; tanquam  proposita  sit  opinio, 
quietem  musculi  post  contractionem  alieujus  nervi  actione  effici, 
aut  potius  expansio  musculi  relapsus  sit  in  quietem,  ex  qua 
nervi  motorii  incitatione  eripiatur.  Ehythmicae  cordis  pulsa- 
tiones organi  centralis  actione  simpliciter  ita  explicantur,  ut 
hoc  certa  per  intervalla  aequilibrii  turbationes  in  se  oriri  pa- 
tiatur, quae,  ad  motorios  nervos  cordis  propagatae,  hos  con- 
ditioni submittant  musculi  contractionem  efficienti.  Cuique 
aequilibrii  turbationi  in  organo  centrali  et  nervorum  irritationi 
cum  hac  conjunctae  cordis  contractio  respondet,  expansio 
vero  intervallo  binarum  aequilibrii  turbationum,  quae  tandem 
binis  contractionibus  expansionem  unam  terminantibus  exci- 
piuntur. Si  hac  ex  parte  autonomicam  cordis  gangliorum 
actionem,  si  universim  organis  quibusdam  centralibus  eam  lar- 
giri velis , intueris , nullae  difficultates  theoreticae  interpre- 
tationi ejus  obstant. 


Sententiis,  quas  in  novissimis  tribus  capitibus  explanare 
studuimus,  comjDrehensis , sequentia  ex  iis  profluunt:  Musculo- 
motorius  cordis  nervus  sympathicus  est;  ganglia  cordis  organa 
centralia  sunt  autonomica,  cordis  motioni  praefecta,  quorum 
actio  per  medullam  oblongatam  mediante  n.  vago  eatenus  re- 
gulatur, quatenus  frequentia  aequilibrii  turbationum  in  iis  ob- 
viarum, quae  cordis  pulsationes  efficiunt,  medulla  oblongata 
restringitur. 


S upp  l ementum. 

Quum  hocce  opusculum  jam  eo  esset  deductum,  ut  posset 
evulgari,  Professor  R.  Wagner,  Gottingensis,  novas  easque 

gravissimas  disquisitiones  nervorum  cordis  in  publicum  edidit.') 
Idem  observationes,  quas  equidem  jam  prius 2)  de  nervi  vagi 
per  rivos  galvanicos  constantes  resoluti  efficacitate  in  pulsuum 
frequentiam  publici  juris  feceram,  probat;  praeterea  multa  nova 
et  inexspectata  tradit  de  partibus,  quas  portio  n.  sympathici 
cervicalis  in  cordis  motum  exserat,  qui  eventus  partim  notatu 
sunt  dignissimi,  partim  non  sine  quadam  haesitatione  excipi 
debent,  quippe  qui  physiologiae  theoriam  experimentis  hucus- 
que impetratam  de  variis  nervorum  cordis  in  motum  cordis 
effectibus  ex  toto  mutent  et  in  ambiguitatem  reducant,  quae, 
quando  finiatur,  perspici  nequit.  W a g n e r enim  partem  sym- 
pathici cervicalem  in  pulsuum  frequentiam  similem  exserere 
efficacitatem,  ac  nervum  vagum,  expertus  est;  parte  cervicali 
discisa  vel  rivis  constantibus  tractata,  pulsuum  frequentia  evehi, 
rivis  autem  intermittentibus  submissa,  non  mediocriter  minui 
dicitur.  Proinde,  sympathicum  quoque  functionem  musculo- 
motoriorum  cordis  nervorum  non  administrare , suspicari  liceret. 
Ubi  tandem  quaerendus  est  nervus,  qui  cordis  contractiones 
efficiat?  Supposita  observationum  Wagneri  sinceritate,  ex 
hac  rerum  conturbatione  una  patere  videbatur  via:  pensitare 
nimirum  possis,  n.  vagi  fibras  ex  ejus  area  digressas  sympa- 
thicum adire  et  hisce  fibris  effectus  assignandos  esse,  quos 
Wagner  observaverit.  Experimenta  circa  hanc  rem  facturus 
Wagneri  experimenta  antea  repetere  constitui.  Doleo  autem, 
temporis  angustiis  me  prohibitum  fuisse,  quominus  omnia  illa 
experimenta  iterarem.  Nonnisi  de  effectibus  discisionis , partis 
cervicalis  sympathici  experimentorum  numerum  instituere  potui, 
quae  quidem  alios  eventus,  quam  W.  impetravit,  obtulerunt. 

In  experimenti,s,  quae  sequuntur,  circa  cuniculos  institutis 
ad  numerandum  pulsuum  frequentiam  methodo  usus  sum  ad- 
modum idonea,  quam  Wagner  (1.  c.)_ proposuit.  Discisiones 
in  variis  sympathici  locis,  numerationes  noil  semper  eodem 
numero  factae,  eo  usque  continuabantur,  donec  nullae  amplius 
fluctuationes  graviores  pulsuum  frequentiae  animadvertebantur. 


1)  Gottinger  Anzeigen  1854  No.  8 S.  121. 

2)  Fechnera  Centralblatt  fiir  Naturwissenschaften  etc.  Leipzig  1854  No.  7. 

Plerisque  in  casibus  post  animalis  mortem  nervus  discissus 
usque  ad  ganlion  indagabato. 

Exp.  L 

1)  Pulsationum  cordis  numerus,  affixo  animali  ad  operationem, 
in  hor.  secund.  15; 

52,  50,  53,  53,  51,  53,  51,  52,  53,  53. 

2)  Post  praeparationem  sympatliici: 

55,  55,  52,  52,  53,  53,  54,  54. 

3)  Post  discisionem  sympatliici  utriusque  in  altitudine  laryngis  : 

48,  48,  49,  48,  48,  50,  50,  50,  53,  53,  54.  Conti- 
nuatae sunt  numerationes,  nec  tamen  adauctio  pul- 
suum frequentiae  major  fiebat. 

Exp.  II. 

1)  Post  fixationem  animalis; 

54,  49,  50,  54,  53,  56,  55,  56,  52,  60,  58,  60,  56, 
59,  59,  60,  61,  64,  65,  66,  63,  63,  66,  64. 

2)  Post  praeparationem  nervorum; 

61,  63,  63,  62,  64,  61,  64,  61,  63. 

3)  Post  discisionem  sympathicorum  in  altitudine  laryngis: 

60,  60,  58,  58,56,  57,  55,  56,  56,  56,  56,  57,  56,  56. 

Exp.  IIL 

1)  Post  fixationem; 

46,  43,  45,  44,  43,  45,  44,  44,  42,  47,  46,  46,  46, 
46,  48,  46,  46,  48,  46. 

2)  Po3t  praeparationem; 

48,  47,  47,  50,  49,  46,  49,  51,  51,  51,  50,  52. 

3)  Post  discisionem  supra  laryngem; 

48,  46,  46,  48,  48,  48,  52,  50,  51,  52,  53,  53,  52, 
49,  50. 

Exp.  IV. 

1)  Post  fixationem; 

67,  67,  64,  64,  67,  68,  69,  67,  65,  69,  65,  69,  66. 

2)  Post  praeparationem: 

61,  62,  61,  61,  61,  62,  62,  61,  62,  61,  62,  62. 

3)  Post  sectionem  infra  laryngem,  prope  aperturam  thoracis 
superiorem: 

61,  62,  61,  60,  61,  62,  61,  62,  60,  61,  59,  60,  61. 

Exp.  V. 

1)  Post  fixationem: 

61,  59,  60,  61,  59,  60,  59,  57,  59,  57,  57,  60. 

2)  Post  praeparationem; 

59,  58,  59,  58,  58,  59,  58,  58,  59,  60,  60,  60,  64, 
61,  62,  63,  63,  63,  65,  65,  63,  63,  64,  64. 

3)  Post  sectionem  multo  infra  laryngem: 

60,  59,  60,  61,  60,  62,  62. 

Exp.  VI. 

1)  Post  fixationem: 

66,  63,  65,  63,  65,  64,  64,  66,  64,  65. 

2)  Post  praeparationem: 

65,  65,  64,  66,  64,  65,  65,  63,  66,  65. 

3)  Post  sectionem  supra  laryngem: 

66,  65,  64,  66,  64,  66,  64,  65,  66,  66. 

Exp.  VII. 

1)  Post  fixationem: 

80,  71,  72,  70,  74,  75,  78,  76,  76,  75,  76,  74, 
74,  74. 

2)  Post  praeparationem: 

76,  76,  77,  78,  74,  78,  78,  77,  77,  76,  78,  76,  78, 
76,  78,  75. 

3)  Post  sectionem  in  altitudine  laryngis: 

77,  79,  75,  78,  78,  75,  75,  75,  73,  77,  71,  77,  77, 
71,  72,  72,  72. 

Exp.  VIII. 

1)  Post  fixationem: 

60,  60,  60,  62,  57,  61,  57,  61,  59,  58,  59,  58. 

2)  Post  praeparationem: 

62,  62,  61,  63,  62,  64,  63,  65,  60,  65,  63,  63,  63, 

3)  Post  sectionem  supra  laryngem: 

65,  60,  64,  63,  63,  65,  65,  64,  63,  63r 
3)  Post  excisionem  totius  partis  cervicalis  sympathicorum: 

58,  57,  60,  60,  60,  60,  61,  59,  61,  61. 

Eventus  experimentorum  relatorum  ejusmodi  sunt,  ut, 
quin  Wagnero  quod  ad  observationes  huc  spectantes  et 
ratiocinia  iis  superstriicta  repugnem,  haud  possim.  Sequitur 

enim  ex  meis  enumerationibus , discisione  partis  cervicalis 
sympathici,  sive  in  hoc  sive  in  illo  decursus  loco  institui- 
tur, non  ullam  mutationem  notatu  dignam  frequentiae  cordis 
pulsationum  oriri.  Quibusdam  in  casibus  frequentia  post  ope- 
rationem aliquanto  decrescit,  e.  gr.  Exp.  I.  et  II.;  in  aliis 
non  mutatur. 

Qua  igitur  ratione  Wagneri  observationes  explicandae 
mihi  sunt?  In  experimentis,  quae  Wagner  evulgavit,  sum- 
mum pulsationum  augmentum  post  dissectum  cuniculorum 
sympathicum  8 — 10  ictus  intra  quindecim  hor.  secund.  aequat. 
Ex  meis  numerationibus,  numerosioribus  quam  Wagneri, 
pulsuum  fluctuationes  hujus  numeri  apud  cuniculos  etiam  sine 
ullius  nervi  discisione  occurrere  elucet.  In  exp.  II. , con- 
stricto animali  pulsuum  frequentia  a 54  paulatim  ad  64;  in 
exp.  V.  nervo  nudato  ab  58  ad  64  evehebatur,  in  exp.  VII. 
post  vincturam  animali  impositam  pulsuum  numerus  inter  71 
et  78  usque  ad  80  fluctuabat.  Proximum  igitur  est,  ut  sta- 
tuamus, pulsuum  frequentiam  adauctam  a Wagnero  obser- 
vatam fortuitam  fuisse,  aut  certe  a discisione  non  pependisse, 
quam  sententiam  fortasse  ipse  sibi  persuasisset,  nisi  numera- 
tionum series  admodum  breves  fuissent,  ita  ut  pulsuum  fluc- 
tuationes spontaneae  eaeque  haud  mediocres  eum  effugisse 
videantur. 

Sub  opusculi  finem  Professori  D u Bois-Keymond,  qui 
ad  instituenda  novissima  experimenta  tam  laboratorium  quam 
instrumenta  sua  benevolentissime  mihi  commisit,  pro  insigni 
liberalitate  summas  gratias  publice  refero. 


VITA. 

Natus  ego  sum  Rudolfus  Petrus  Henricus  Heiden- 
hain  die  XXIX.  M.  Januarii  anni  h.  s.  trigesimi  quarti  Mariae- 
Insulis,  patre  Henrico,  medico  practico,  matre  Maria,  e 
gente  Brandt,  quos  parentes  carissimos  adhuc  vivos  veneror. 
Primis  literarum  elementis  partim  a patre,  partim  in  schola 
patriae  urbis  civili  imbutus , ab  octavo  aetatis  anno  gymnasium 
Mariae -Insulanum  per  octo  annos  et  dimidium  frequentavi. 
Pidei  addictus  sum  evangelicae;  Sedecim  annos  natus  testi- 
monio maturitatis  instructus  mense  Aprili  anni  h.  s.  quinqua- 
gesimi ad  Regiomontanam  migravi  academiam,  ubi  in  studium 
artis  medicae  incumberem.  Ibi  in  civium  academicorum  nu- 
merum receptus  sum  ab  111.  Rosenkranz,  tum  prorectore 
magnifico.  Duobus  annis  post  Albertinam  academiam  com- 
mutavi cum  Halensi,  hanc  autem  post  biennium  cum  Beroli- 
nensi.  — Scholas  frequentavi  has  Regiomontii : 111.  Burdach 
de  myologia  et  de  neurologia;  Beat.  Dulk  de  Chemia  experi- 
mentali;  Cei.  Hess  e de  calculo  differ  entiali  et  integrali;  111. 
Meyer  de  botanice  quum  speciali  tum  generali,  de  plantis 
cryptogamis;  111.  Mos  er  de  physice  experimentali , de  physice 
organorum  sensuum,  de  galvanismo  et  magnetismo;  111.  Rathke 
a splanchnologia,  angiologia,  embryologia,  de  helminthibus ; 
111.  Rosenkranz  de  aesthetice,  logice,  psychologia;  Exp. 
a Wittich  de  histologia.  Artem  cadavera  rite  secandi 
docuit  me  111.  Burdach,  botanicas  institui  exercitationes  in 
seminario  111.  Meyer. 

Halis  frequentavi:  Exp.  a Baerensprung  de  patholo- 
gia  generali  et  speciali;  111.  Blasius  de  chirurgia  generali 


64 


et  speciali,  de  fracturis  et  luxationibus;  111.  Burmeister 
de  zoologia  generali,  de  mastozoologia ; Beat.  Germar  de 
mineralogia ; Cei.  Heintz  de  chemia  organica,  de  theoriis 
chemiae;  111.  Hohl  de  arte  obstetricia;  111.  Krukenberg 
de  pathologia  speciali;  Exp.  Beil  de  pharmacologia ; 111.  Vo  1 li- 
ma nn  de  anatomia  comparativa,  de  physiologia.  Exercita- 
tiones chemicas  per  bimestre  institui  in  laboratorio  duce  Cei. 
Heintz,  physiologicas  duce  111.  Yolkmann.  Clinicis  interfui 
chirurgicis  apud  111.  B Iasium,  medicis  apud  111.  Kruken- 
berg; repetitorio  clinico  apud  Exp.  de  Baerensprung. 

Berolini  audivi:  Exp.  Meckel  ab  Hemsbach  de  ana- 
tomia pathologica.  Cursum  operationum  mihi  tradidit  Ilh  Lan- 
genbeck,  auscultandi  Exp.  Traube.  Clinico  interfui  obste- 
tricio 111.  Busch. 

Quibus  omnibus  viris,  quorum  erga  me  benevolentiae 
debeo,  si  quam  mihi  artis  nostrae  cognitionem  paravi,  gratias 
quam  maximas  hoc  loco  refero. 

Jam  vero  tentaminibus  quum  philosophico  tum  medico 
nec  non  examine  rigoroso  rite  superatis,  spero  fore  ut  disser- 
tatione thesibusque  publice  defensis  summi  in  medicina  et  in 
chirurgia  honores  mihi  concedantur. 


1.  Immerito  statuit  Liebig,  discernenda  esse  alimenta  respi- 
ratoria et  nutrientia. 

2.  Nullo  modo  defendi  potest,  sanguinem  stimulum  esse  ner- 
vorum cordis  musculo-motoriorum. 

3.  Multiplices  in  pyaemia  abscessus,  lobulares  dicti,  non  ob- 
turatione capillarium  per  corpuscula  pyogena  nascuntur. 

4.  Dilatatio  et  hypertrophia  ventriculorum  cordis  in  insuffi- 
cientia valvularum  vel  ostiorum  stenosi  morbi  compensatio 
naturalis  est. 


DEFENDENDAE. 


